title: Suomen viestijoukkojen historia

text: Sotalaitoksen radiolennätinosasto perustettiin kesällä 1918. Sen perustana oli Mikkelin "Funkkerikoulu", Radiokoulu, myöhemmin Sotalaitoksen Kipinälennätinkoulu ja Raskas Kenttäradio-osasto, johon oli koottu sisällissodan rintamalla toimineita radiomiehiä ja halukkaita vapaaehtoisia. Osastoon liitettiin Helsingissä olevat radiojoukot. Komentajaksi määrättiin A. R. Stenholm. Esikunta sijaitsi Merimiehenkatu 13:ssa. Kevyt kenttäradio-osasto oli edelleen Santahaminassa. Raskas kenttäradio-osasto toimi aluksi Helsingin yliopiston fysiikan laitoksen tiloissa, mutta jo syksyllä 1918 se siirrettiin Santahaminan radioaseman yhteyteen. Asevelvollisten opetus aloitettiin elokuussa 1918. Raskaalle kenttäradioasemalle alistettiin myös kiinteät kipinälennätinasemat koko Suomessa ja sotalaivojen ja kauppalaivojen sekä valtion jäänsärkijöiden kiinteät radioasemat.


title: Suomen viestijoukkojen historia

text: Sotalaitoksen radiolennätinosasto muuttui 1919 kipinälennätinlaitokseksi, kun kokonaisuuteen liitettiin Katajanokalla sijainnut radiopaja. Laitos ryhtyi opettamaan myös siviilejä lennätintehtäviin.


title: Suomen viestijoukkojen historia

text: 1920 perustettiin kipinälennätin laitokseen Kenttäradiokomppania ja Radiokoulu, jotka olivat Santahaminassa. Helsingissä toimivat esikunta ja työpaja. Myös valtakunnalliset radioasemat jäivät radiojoukoille sekä siviiliradiotoiminta. 1924 kauppalaivoilla oli 50 radiojoukkojen ylläpitämää asemaa. Vuoden varusmiessaapumiserien vahvuus 1922–1925 oli 180–250 varusmiestä, joista 85 % selvitti kurssit loppuun asti.


title: Suomen viestijoukkojen historia

text: 1923 sotalaitoksen divisoonien radiojoukot koottiin Santahaminaan. 1924 Radiojoukot saivat uudeksi nimekseen radiopataljoona. Tuolloin myös Posti- ja lennätinlaitos otti haltuunsa siviiliradiotoiminnan maassa sekä kiinteät viestiasemat, joista Santahaminan viestiasema luovutettiin viimeisenä toukokuussa 1925.


title: Suomen viestijoukkojen historia

text: Siviiliradioiden siirron jälkeen radiopataljoonassa oli kaksi radiokomppaniaa, alipäällystökoulu sekä varikko- ja korjauspaja. 1926 esikunta siirty Katajanokalta Santahaminaan. Vuosittain radiopataljoonassa oli noin 20 upseeria, 40 kapitulanttialiupseeria ja noin 200–250 asevelvollista.


title: Suomen viestijoukkojen historia

text: Vuonna 1926 ilmestyneen vuoden 1927 Radiokalenterin mukaan radiopataljoonalla oli yleisradioasema Helsingissä. Muita vuoden 1926 yleisradioasemia Suomessa olivat suojekuskuntain yliesikunnan asema Helsingissä, Keski-Suomen Radioyhdistyksen asema Jyväskylässä, Lahden Radioharrastajien asema Lahdessa, Mellersta Österbottens Radioföreningin asema Pietarsaaressa, Porin Radioyhtyksen asema Porissa, Tampereen Radioyhdistyksen asema Tampereella, minkä lisäksi epäsäännöllisiä lähetyksiä oli vielä Hangon ja Mikkelin asemilta.


title: Suomen viestijoukkojen historia

text: Viestijoukkojen järjestäminen hallinnollisesti selkeästi omaksi aselajikseen alkoi juuri ennen toista maailmansotaa, ja talvisodassa todettiin, että viestimiesten osuutta kokonaisvahvuuksista yhteyksien vuoksi voisi lisätä. Menestystä viestijoukoissa saavutti erityisesti radiotiedustelu, johon osallistui erittäin vähäinen määrä viestialan koko vahvuudesta.


title: Suomen viestijoukkojen historia

text: Taistelua vain tukevana aselajina ei viestijoukoilla ollut aluksi omaa asemaa, vaan vasta 1934 alettiin yhdistää viestitoimintoja yhteen aselajiin. Vuonna 1934 kaikki Suomen sotilasviestitoimintaan erikoistuneet viestiyksiköt ja joukko-osastot keskitettiin Viipuriin. 1938 nämä yksiköt ja joukko-osastot järjestettiin yhdeksi kokonaisuudeksi ja aselajin koulutustehtäviä alkoi hoitaa Viestirykmentti. Myös Viestirykmentin sijaintipaikka oli Viipuri.


title: Suomen viestijoukkojen historia

text:
Syksyllä 1939 ennen talvisotaa viestijoukot itsenäistyivät myös johdollisesti omaksi aselajikseen.
Tätä ennen sotilasviestitoimintaa harjoittavat yksiköt ja joukko-osastot olivat kuuluneet yhdessä pioneeri-, auto- ja hyökkäysvaunujoukkojen kanssa teknillisiin joukkoihin, minkä yhteys purkautu viestiaselajin itsenäistymisellä.


title: Suomen viestijoukkojen historia

text: Talvisodassa oli 10 viestipataljoonaa, mutta jatkosodassa niiden määrä oli jo kasvanut 27:ään. Talvisodassa huomattiin tarve lisätä viestitoimintaan erikoistuneita sotilaita. Myös Lotta Svärd -järjestö osallistui sotilasviestitoiminnan kokonaisuuteen.


title: Suomen viestijoukkojen historia

text: Jatkosodassa toimi:


title: Suomen viestijoukkojen historia

text: Lisäksi oli vielä kymmeniä viestikomppanioita ja erillisiä viestijoukkueita. Tulee lisäksi huomata, että osan rintamavastuusta jatkosodassa kantoivat saksalaiset Nurmeksesta pohjoisemmaksi, minkä vuoksi kokonaisviestinnän määrä oli huomattavasti talvisotaa laajempi.


title: Suomen viestijoukkojen historia

text: Sotien jälkeen rykmentin toiminta siirtyi pääasiassa Suomen autonomisen suuriruhtinaskunnan ajan lopulla 1900-luvun alussa rakennettuun Riihimäen varuskuntaan, missä se aloitti vuonna 1944.


title: Suomen viestijoukkojen historia

text: Viestijoukkojen kokoonpano rauhankannalle palauduttuaan marraskuun 1944 jälkeen:Viestirykmentti jakautuu 1. Erilliseen Viestikomppaniaan ja Erillisestä Viestikomppaniasta tulee 2. Erillinen Viestikomppania. 1. Erillinen Viestikomppania siirtyi 1953 Ouluun.


title: Suomen viestijoukkojen historia

text: 2. Erillinen viestikomppania nimetään 4. Erilliseksi Viestikomppaniaksi ja perustetaan 2. Erillinen Viestikomppania ja 15. toukokuuta 3. Erillinen Viestikomppania Kouvolaan. 2. Erillinen Viestikomppania siirtyy Turkuun 1963.


title: Suomen viestijoukkojen historia

text: Viestirykmentistä, Sähköteknillisestä Koulusta ja Viestivarikolta ohjataan henkilöitä perustettavalle Viestikeskuskorjaamolle.


title: Suomen viestijoukkojen historia

text: Viestirykmentistä ohjataan henkilöitä perustettavalle 5. Erilliselle Viestikomppanialle Keuruulle. Ilmavoimien Viestipataljoonan pohjalta perustetaan Ilmavoimien Viestikoulu. Panssariprikaatille perustetaan Panssapriprikaatin Viestikomppania. 4. Erillinen Viestikomppania jatkaa Hämeenlinnassa.


title: Suomen viestijoukkojen historia

text: Viestirykmentti siirtyy käytännösä pataljoonakokoonapanoon, kun sen Viestikoulu siirretään suoraan Pääesikunnan alaiseksi. Keuruun varuskunnassa sijoitetut 4. Erillinen Viestikomppanista ja 5. Erillinen Viestikomppaniasta muodostavat Keski-Suomen Viestipataljoonan.


title: Suomen viestijoukkojen historia

text: 3. Erillinen Viestikomppania siirretään Kouvolasta Savon Prikaatiin Mikkelin Karkialammelle sen osaksi.


title: Suomen viestijoukkojen historia

text: Riihimäen varuskunnan kaikki varusmieskoulutusta antavat joukot liitetään Viestirykmenttiin. Sen kaksi perusyksiköstä (komppaniasta) ja Viestikouluun kuuluneesta Aliupseerikoulusta muodostetaan uusi joukkoyksikkö eli Etelä-Suomen Viestipataljoona. Viestikoulu ja Sähköteknillinen Koulu liitetään osaksi Viestirykmenttiä. Eskuntakomppania jää erilliseksi perusyksiköksi osaksi Viestirykmenttiä.


title: Suomen viestijoukkojen historia

text: 2. Erillinen Viestikomppania Turussa liitetään hallinnollisesti Turun ilmatorjuntapatteristoon. Panssariprikaatin Viestikomppaniaan yhdistetään 1. Erillinen Autokomppania Panssariprikaatin Viestipataljoonaksi.


title: Suomen viestijoukkojen historia

text: Sähköteknillinen Koulu irrotetaan Viestirykmentistä ja liitetään sotilaslaitoksena vuoden alussa perustettuun Puolustusvoimien materiaalilaitokseen.


title: Suomen viestijoukkojen historia

text: 2. Erillinen Viestikomppania Turusta lakkautettiin ja sen osat siirrettiin Viestirykmenttiin.


title: Suomen viestijoukkojen historia

text: Sähköteknillinen Koulu alistetaan jälleen Viestirykmentille joukkoyksikkönä.


title: Suomen viestijoukkojen historia

text: 3. Erillinen Viestikomppania lakkasi ja sen tehtävät siirtyivät Keski-Suomen Viestipataljoonalle Keuruulle.


title: Suomen viestijoukkojen historia

text: Viestikoulu ja Sähköteknillinen Koulu lakkautetaan. Molempien koulujen tehtävät annetaan perustetulle Viesti- ja Sähkötekniselle Koululle.


title: Suomen viestijoukkojen historia

text: Viesti- ja Sähkötekninen koulu lopettaa varusmieskoulutuksen. Tietoliikenneasentajien koulutus siirretään Etelä-Suomen Viestipataljoonalle.


title: Suomen viestijoukkojen historia

text: Viesti- ja Sähköteknisen koulun nimi vaihtuu Viestikouluksi. Elektroniikkalaitos itsenäisenä laitoksena lakkautetaan.


title: Suomen viestijoukkojen historia

text:
Viestirykmentti itsenäisenä joukko-osastona lakkautetaan ja sen osia siirretään Panssariprikaatiin.Tietoja:
Kadettikirja 1920–1985
Kadettikirja 1920–2000
Itsenäisen Suomen kenraalikunta 1918–1996
Suomen puolustusministeriön tiedotteita


title: Tohtori Moreaun saari

text: Tohtori Moreaun saari () on H. G. Wellsin tieteisromaani vuodelta 1896. Kirjan teemoja ovat yhteiskunta ja yhteisöt, ihmisluonto ja identiteetti, uskonto, darwinismi ja eugeniikka.


title: Tohtori Moreaun saari

text: Kirjan kirjoittamisen aikoihin, 1800-luvun lopulla Englannin tieteellisessä yhteisössä käytiin kiivasta keskustelua vivisektiosta. Asian ympärille muodostui jopa painostusryhmiä: British Union for the Abolition of Vivisection perustettiin kaksi vuotta romaanin julkaisun jälkeen.


title: Tohtori Moreaun saari

text: Romaanin johdannossa tarina esitellään johdannon kirjoittajan sedältä kuoleman jälkeen jääneeksi käsikirjoitukseksi.


title: Tohtori Moreaun saari

text: "Lady Vain" -laivan haaksirikosta pikkuveneeseen pelastautunut Edward Prendick poimitaan kuunariin. Kuunari jättää hänet yhdessä Montgomery-nimisen miehen kanssa saarelle, jolla asustaa tohtori Moreau vivisektiolla muovaamiensa eläinihmisten kanssa. Moreau on tieteen edistämisen nimissä rakentanut eri eläimistä olentoja, jotka "muistuttivat ihmisiä, mutta samalla niissä oli jotain mikä merkillisesti viittasi johonkin tuttuun eläimeen."


title: Tohtori Moreaun saari

text: Prendickin mieleen palautuvat tarinat Moreausta, joka tunnettiin kokeellisista tieteellisistä menetelmistään sekä tutkimustyöstään sairaalloisten kasvuhäiriöiden parissa. Sensaationhakuisen lehtimiehen julkaiseman kirjasen myötä Moreausta tuli tiedeyhteisön hylkiö ja hän joutui lähtemään Englannista.


title: Tohtori Moreaun saari

text: Moreau ja hänen avustajanaan toimiva Montgomery kertovat vähitellen Prendickille yhdentoista vuoden aikana saarella tekemästään työstä. Eläinihmiset pidetään kurissa joukolla kieltoja, jotka saavat ne "uskomaan määrätyt asiat mahdottomiksi tai kielletyiksi, ja nämä mielen kudokseen ommellut kiellot olivat kaiken tottelemattomuuden ja kaikkien vastaväitteiden yläpuolella." Eläinihmiset ovat muovanneet kielloista oman Lakinsa, jota ne hokevat loputtomiin:


title: Tohtori Moreaun saari

text: Moreaun mukaan Lakia hoetaan ja sitä rikotaan lakkaamatta, koska se kamppailee olentojen mielissä sinne syväänjuurtuneiden eläimellisten mielihalujen kanssa.


title: Tohtori Moreaun saari

text: Lain ohella Moreau on juurruttanut olentojen aivoihin eräänlaisen jumalkuvan itsestään. Hän kertoo pyrkivänsä vaikuttamaan olentoihin esimerkin ja opetuksen avulla vain huomatakseen, että kun hänen vaikutuksensa hälvenee, "eläin alkaa ryömiä takaisin, alkaa vaatia taas oikeuksiaan" taantumisprosessissa. Kun eläinihmiset alkavat taantua, Moreau vapauttaa ne eikä piittaa niistä niiden tuottaman epäonnistumisen tunteen takia. Eläinihmiset muodostavat yhteisön – Moreaun mukaan eräänlaisen ihmiselämän irvikuvan – yrittäessään säilyttää ihmisyytensä.


title: Tohtori Moreaun saari

text: Koska saari on eristyksissä, Prendickillä ei ole muuta vaihtoehtoa kuin jäädä Moreaun vieraaksi. Montgomeryn kanssa he alkavat havaita merkkejä siitä että Lakia on rikottu: puita on raavittu, olennot juovat vettä suoraan purosta ja kaneja löytyy silvottuina ja puoliksi syötyinä. Kun veren makuun päässyttä Leopardimiestä syytetään rikkomuksesta, hän hyökkää Moreaun kimppuun. Leopardimies otetaan kiinni ja lopulta Prendick ampuu hänet.


title: Tohtori Moreaun saari

text: Surmasta seuraa syöksykierre. Moreaun viimeisin koe-eläin, puuma karkaa ennen kuin muodonmuutos on valmis. Moreau säntää olennon perään ja yhteenoton seurauksena molemmat menehtyvät. Luojansa kuoltua eläinihmiset alkavat kapinoida ja rikkoa lakia, ja seurauksena on anomia. Montgomery joutuu surmaamaan useita eläinihmisiä itsepuolustuksena. Toivottomuuden vallassa hän ryhtyy juopottelemaan ja lähtee Moreaun asuinmajalta vain joutuakseen villiintyneiden eläinihmisten surmaamaksi. Prendick rientää Montgomeryn avuksi mutta tulee niin tehdessään vahingossa sytyttäneeksi Moreaun majan tuleen.


title: Tohtori Moreaun saari

text: Moreaun ja Montgomeryn kuoltua ja majan tuhouduttua tulipalossa Prendick joutuu elelemään eläinihmisten joukossa. Eläinihmisten hidas mutta vääjäämätön taantuminen eläimiksi tuntuu hänestä kuitenkin vastenmieliseltä ja lopulta hän palaa asumaan majan raunioilla. Lopulta saaren rantaan ajautuu pikkuvene, jolla Prendick lähtee merelle.


title: Tohtori Moreaun saari

text: Yksitoista kuukautta haaksirikkonsa jälkeen Prendick pelastetaan ja hän pääsee takaisin Englantiin. Hänen kertomuksiaan pidetään vain hänen koettelemuksiensa aiheuttaman hulluuden oireina.


title: Tohtori Moreaun saari

text: Romaanin pohjalta on tehty kolme eri elokuvaa:


title: Petra Behle

text: Petra Behle (o.s. "Schaaf"; s. 5. tammikuuta 1969) on entinen saksalainen ampumahiihtäjä ja olympiavoittaja.


title: Petra Behle

text: Länsi-Saksaa edustanut Petra Schaaf voitti 19-vuotiaana ampumahiihdon maailmanmestaruuden vuonna 1988 ensimmäisenä saksalaisnaisena. Kun naisten ampumahiihto oli ensimmäistä kertaa olympialaisten ohjelmassa Albertvillen 1992 kisoissa, oli Schaaf jo kolminkertainen maailmanmestari. Albertvillessa hän sai viestissä hopeaa ja oli 7,5 kilometrillä kuudes. Lillehammerin 1994 olympiakisoissa Schaaf sai jälleen viestissä hopeaa ja oli 7,5 kilometrillä viides. Vuonna 1994 hän avioitui maastohiihtäjä Jochen Behlen kanssa. Seuraavina vuosina Petra Behle voitti maailmanmestaruuksia viesteissä ja kerran joukkuekilpailussa. Naganon 1998 olympialaisissa hän voitti olympiakultaa viestijoukkueen ankkurina.


title: San Marinon Grand Prix 2003

text: San Marinon Grand Prix 2003 oli Formula 1 -sarjan osakilpailu, joka ajettiin 20. huhtikuuta 2003 Autodromo Enzo e Dino Ferrari -radalla Italiassa. Kilpailun voitti Ferrarin Michael Schumacher, jolle voitto oli kauden ensimmäinen ja tallille 160. voitto . Kimi Räikkönen oli toinen ja Schumacherin tallikaveri, Rubens Barrichello, ajoi maaliin kolmantena.


title: Perinnejoukko-osasto

text: Perinnejoukko-osasto on joukko-osasto, jonka historiallista sotilasperinnettä vaalii jokin toinen olemassa oleva joukko-osasto joko sen vuoksi, että se on liittynyt samaan aselajiin tai että sitä edeltäneitä joukko-osastoja on koottu nykyiseen joukko-osastoon.


title: Perinnejoukko-osasto

text: Yhdellä joukko-osastolla voi olla useita perinnejoukko-osastoja. Usein joukko-osaston vuosipäivä määräytyy jonkin perinnejoukko-osastoon liittyvän historiallisen tapahtuman, esimerkiksi taistelun vuosipäivän johdosta. Samoista syistä voi määräytyä myös joukko-osaston kunniamarssi.


title: Martina Zellner

text: Martina Seidl (o.s. Zellner, s. 26. helmikuuta 1974) on entinen saksalainen ampumahiihtäjä ja olympiavoittaja.


title: Martina Zellner

text: Martina Zellner voitti olympiakultaa Naganon 1998 olympialaisten ampumahiihtoviestissä, jossa hän hiihti Saksan joukkueessa toisen osuuden. Seuraavana vuonna hän voitti maailmanmestaruuden 7,5 kilometrin sprintissä ja 4 x 7,5 kilometrin viestissä.


title: Sijainti

text: Sijainti on paikka, jossa jokin sijaitsee.


title: Sijainti

text: Sijainti ilmoitetaan "suoran sijainnin" tai "epäsuoran sijainnin" avulla. Suora sijainti on koordinaattijärjestelmän ja sen mukaisten koordinaattien avulla ilmaistu sijainti. Epäsuora sijainti on hilarakenteen, paikantavan tunnuksen, osoitteen, tai yksiulotteisena etäisyytenä lähtöpisteestä, kuten rautateillä tai maanteillä, tai muun vastaavan yksikäsitteisen järjestelmän avulla ilmaistu sijainti. Hilarakenteella voidaan tarkoittaa esimerkiksi aluejakoa tai hakuruudustoa.


title: Sijainti

text: Merenkulussa sijainnin ilmoittamiseen on käytetty perinteisesti asteita, jotka määrittävät kahdella vapausasteella sijainnin leveyspiirin ja pituuspiirin asteina.


title: Sijainti

text: Lennettäessä kolmen vapausasteen paikanmääritykseen voidaan käyttää kolmiulotteisia koordinaatteja, joista yksi on korkeus.


title: Sijainti

text: ISO 19100 -standardisarjassa englannin termillä "position" viitataan sijainnin ilmaisevaan tietotyyppiin ja termillä "location" paikkaan.


title: Doris Hart

text: Doris Jane Hart (20. kesäkuuta 1925 Saint Louis, Missouri – 29. toukokuuta 2015 Coral Gables, Florida) oli yhdysvaltalainen tennispelaaja, joka voitti urallaan 35 Grand Slam -mestaruutta.


title: Doris Hart

text: Lapsena Hart kärsi vakavasta polvi-infektiosta. Tenniksen pelaaminen alkoi jalan hoitomuotona hänen ollessaan 6-vuotias.


title: Doris Hart

text:
Hart otti ensimmäisen Grand Slam -turnausvoittonsa Wimbledonin nelinpelissä 1947. Ensimmäinen kaksinpelimestaruus tuli 1949 Australian mestaruuskilpailuista. Hän voitti kaksinpelimestaruuden myös Ranskan mestaruuskisoissa 1950 ja 1952, Wimbledonissa 1951 sekä Yhdysvaltain mestaruuskilpailuissa 1954 ja 1955.
Vuonna 1951 Hart voitti Wimbledonissa sekä kaksinpelin, nelinpelin että sekanelinpelin. Kaikki loppuottelut pelattiin saman päivän aikana. Hän otti kolmoisvoiton myös Ranskan mestaruuskilpailuissa 1952 sekä Yhdysvaltain mestaruuskisoissa 1954. Wightman Cup -urallaan vuosina 1946–1955 hän voitti kaikki 14 kaksinpeliotteluaan ja kahdeksan yhdeksästä pelaamastaan nelinpelistä.


title: Doris Hart

text: Hart voitti uransa aikana kaikkiaan 35 Grand Slam -mestaruutta, ja hän sijoittuu niiden määrässä kaikkien aikojen listalla viidenneksi Louise Broughin kanssa. Mestaruuksista kuusi tuli kaksinpelistä, 14 nelinpelistä ja 15 sekanelinpelistä. Hart on yksi kolmesta naispuolisesta tennispelaajasta, jotka ovat voittaneet kaikki mahdolliset Grand Slam -tittelit (kaksin-, nelin- ja sekanelinpelin) kaikissa neljässä Grand Slam -turnauksessa. Kaksi muuta saavutukseen yltänyttä pelaajaa ovat Margaret Smith Court ja Martina Navrátilová.


title: Doris Hart

text: Hart lopetti ammattilaisuransa 1955 ja ryhtyi opettamaan tennistä ammatikseen. Hänet valittiin International Tennis Hall of Famen jäseneksi 1969.


title: Shōhei Ōoka

text: Shōhei Ōoka (, 6. maaliskuuta 1909, Tokio, Japani – 25. joulukuuta 1988) oli japanilainen kirjailija. Hänen teoksensa perustuvat pitkälti hänen toisen maailmansodan aikaisiin kokemuksiinsa Japanin armeijan sotilaana Filippiineillä. Hän oli myös kirjallisuuskriitikko ja Ranskan kirjallisuuden kääntäjä. Hän oli sodanjälkeisessä Japanissa hyvin vaikutusvaltainen kirjoittaja.


title: Shōhei Ōoka

text: Ōoka syntyi Tokiossa, mutta hänen vanhempansa olivat kotoisin Wakayaman prefektuurista. Isä oli pörssimeklari. Ōoka valmistui Kioton yliopistosta. Hänen innoittajiaan oli tunnettu kirjallisuuskriitikko Hideo Kobayashi. Valmistumisensa jälkeen Ōoka työskenteli hallitusta myötäilevän Kokumin Shinbun -lehden toimittajana, ja sinä aikana hän kiinnostui psykologisesti suuntautuneen ranskalaisen kirjailijan Stendhalin teksteistä.


title: Shōhei Ōoka

text: Toisessa maailmansodassa Ōoka joutui Filippiineille taistelemaan Yhdysvaltojen armeijaa vastaan ja jäi vangiksi. Sotakokemuksiin perustuva teos "Tulia tasangolla" (Nobi, 1951) on merkittävä sotahistorian psykologinen yksilökuvaus. Kirjassa on hyvin karheita kuvauksia, jopa kannibalismia, siitä miten äärimmäisissä oloissa selviydyttiin hengissä. Hän saa lukijansa pohtimaan myös sodan moraalia yleensä. Teoksesta on tehty myös televisioversio.


title: Klytie

text: Klytie (, "tunnettu") tai Klytia () oli kreikkalaisessa mytologiassa Okeanoksen ja Tethyksen tytär, okeanidi.


title: Klytie

text: Klytie oli Apollonin rakastettu, jonka tämä kuitenkin hylkäsi Leukothoen, persialaisen prinsessan, vuoksi. Vihoissaan ja katkerana kohtelustaan Klytie kertoi Leukothoen isälle, kuningas Orkhamokselle, tämän tyttären suhteesta. Suuttuneena siitä, että hänen tyttärensä oli menettänyt neitsyytensä, Orkhamos antoi haudata tämän elävältä hiekkaan.


title: Klytie

text: Klytie oli toivonut, että raivaamalla Apollonin uuden ihastuksen pois tieltä, hän saisi rakkaansa takaisin, mutta Leukothoen kuolema vain kovetti Apollonin sydämen. Niin hän istui paljaalla maalla surien rakkaansa menetystä yhdeksän päivää ja yötä; hän ei syönyt tai juonut mitään vaan tuijotti vain aurinkoon – Apollon kun tunnettiin myös auringon jumalana. Surusta kuihtuen hänen jalkansa juurtuivat maahan, ja hänen värinsä vaihtui helmenvalkoiseksi ja violetiksi muuttaen hänet lopulta heliotroopiksi, kukaksi, joka nimensä mukaisesti kääntyy aurinkoa kohden.


title: Klytie

text: Vaikka auringonkukka yleisesti liitetäänkiin Klytieen heliotroopin sijaan, tämä lajike saapui Eurooppaan vasta 1530-luvulla Amerikasta ja oli tuntematon antiikin Kreikassa.


title: Iijokiseutu

text: Iijokiseutu on pudasjärveläinen paikallissanomalehti. Lehti ilmestyy Pudasjärvellä ja Taivalkoskella. Lehden toimitus sijaitsee Pudasjärven kuntakeskuksessa Kurenalla.


title: Iijokiseutu

text: Lehden perusti alkujaan agrologiksi kouluttanut Soini Lax, joka entuudestaan oli tehnyt jo sanomalehtityötä. Ensimmäinen lehti ilmestyi huhtikuussa 1969. Ilmestymisvuonna julkaistiin kuusi numeroa. Seuraavina vuosina ilmestymiskertoja tuli enemmän, ja ennen tilauspohjalle siirtymistä lehti ilmestyi keskimäärin kerran kuukaudessa. Alkuaikoina lehteä jaettiin myös muihin Iijoen varrella sijaitseville paikkakunnille. Vuonna 1985 lehti alkoi ilmestyä kaksi kertaa viikossa.


title: Iijokiseutu

text: Huhtikuusta 2015 lähtien lehti on ilmestynyt kerran viikossa.


title: Lakeuden Lehti

text: Lakeuden Lehti oli vuosina 1993–1997 ja 2007–2010 ilmestynyt oululainen sitoutumaton ilmaisjakelulehti. Lehti ilmestyi kerran viikossa keskiviikkoisin Kempeleessä, Limingassa, Lumijoella, Oulunsalossa, Tyrnävällä sekä Oulun Kiviniemen ja Kaakkurin kaupunginosissa. Jakelumäärä oli noin 16 500 kappaletta kotitalouksiin.


title: Suolihuuhtelu

text: Suolihuuhtelu eli paksusuolen vesipesu on hoitomuoto, jossa tarkoituksena on pestä vajaan kahden metrin mittainen paksusuoli. Sitä käytetään uskomushoitona, mutta eräissä tapauksissa, kuten poikkeuksellisen vaikeassa ummetuksessa tai paksusuoliavanteen päivittäisessä hoidossa, sen käytölle on myös lääketieteelliset perusteet.


title: Suolihuuhtelu

text: Suolihuuhtelua käytetään esimerkiksi poikkeuksellisen vaikeissa ummetustapauksissa, ja se on suosittu myös paastojen yhteydessä. Myrkytyspotilaiden hoidossa annetaan nenämahaletkun kautta huuhteluliuosta, jonka annetaan kulkeutua koko suoliston läpi.


title: Suolihuuhtelu

text: Paksusuoliavanneleikatuilla suolihuuhtelu on keino suolen tyhjentämiseen. Päivittäisen huuhtelun avulla suolen toiminta saadaan säännölliseksi ja kontrolloiduksi. Huuhtelu sopii aktiiviselle ja hyväkuntoiselle henkilölle, ja se on osattava tehdä oikein, koska väärin tehtynä se voi aiheuttaa jopa suolen puhkeamisen.


title: Suolihuuhtelu

text: Uskomushoitona suolihuuhtelu on terveysvaikutuksiltaan kiistanalainen. Suolihuuhtelussa säiliöstä johdetaan letkun kautta haaleata tai lämmintä vettä peräaukkoon. Veden annetaan juosta vapaasti suoleen, ja kun suolessa tuntuu jännitystä, vedentulo katkaistaan ja ulostetaan välillä. Suolihuuhtelu voidaan tehdä myös koneellisesti, jolloin peräaukkoon laitetussa suulakkeessa voi olla erilliset meno- ja tulovesiletkut. Koneellinen suolihuuhtelu kestää vajaan tunnin.


title: Suolihuuhtelu

text: Suolihuuhtelun kannattajien mukaan se auttaa väsymykseen, ummetukseen, turvotukseen ja ilmavaivoihin sekä puhdistaa suolen kuonasta.


title: Suolihuuhtelu

text: Suolihuuhtelun vaikuttavuudesta on tehty vain vähän tutkimuksia, koska esimerkiksi sen lumevaikutusta ei voida testata. Suolihuuhtelulaitteiden välillä ei havaittu suurta eroa vuonna 1993 Kuopion yliopistollisessa sairaalassa tehdyssä tutkimuksessa. Kuonan vähenemisestä ei saatu selvää näyttöä eikä myöskään elohopean esiintymisen vähenemisestä, mutta veressä olevien haitallisten fenolin ja kresolin pitoisuudet näyttivät pienentyvän suolihuuhtelun seurauksena. Tiedetään myös, että suolihuuhtelulla voidaan poistaa suolistosta kiinteiksi muodostuneita möykkyjä.


title: Suolihuuhtelu

text: Sisätautien ja gastroenterologian erikoislääkäri Markku Voutilaisen mukaan suolihuuhtelu ei vaikuta elimistön yleiseen puhdistumiseen.


title: Tilaelementti

text: Tilaelementti on rakennuselementti, jossa on valmiiksi rakennettuna vähintään ylä- ja alapohja, sekä päätyseinät. Elementissä voi olla myös sivuseinät joko osittain tai kokonaan. Elementti muodostaa itsessaan tai yhdessä muiden kanssa toiminnallisen kokonaisuuden.


title: Tilaelementti

text: Tilaelementtejä on kolmea perustyyppiä: elementti joko muodostaa itse rakennuksen tai huomattavan osan sitä, elementti on viipalemainen osa rakennusrunkoa, tai se on rakennuksen sisään asennettava itsenäinen rakennusosa.


title: Tilaelementti

text:
Tilaelementti rakennetaan tehtaassa ja kuljetetaan kokonaisena rakennuspaikalle, jossa yleensä perustus ja tarvittavan talotekniikan liitännät on rakennettu valmiiksi. Elementit pyritään yleensä rakentamaan tehtaalla mahdollisimman valmiiksi, jolloin rakennuspaikalla ei välttämättä tarvita muuta kuin elementtien paikalleenasennus ja taloteknisten liityntöjen kytkentä. Asennus käy varsin nopeasti, omakotitalon tilaelementit asennetaan tyypillisesti vajaassa päivässä.
Täydellisimmillään tilaelementti on tehty sisä- ja ulkopuolelta pintamateriaaleja myöten valmiiksi: väli- ja ulko-ovet, ikkunat, kiintokalusteet, tapetoinnit ja laatoitukset asennettuna, ulkoverhous samaten maalauksia ja pellityksiä myöten.


title: Tilaelementti

text: Tilaelementtituotanto mahdollistaa rakennuksen valmistamisen siellä, missä resursseja – työvoimaa ja materiaaleja – on helpoiten ja taloudellisimmin saatavilla. Myös laatu voidaan pitää tasaisena paikallarakentamista helpommin, koska rakentaminen ei ole riippuvaista sääoloista. Koska perustukset, rakennuksen tekniset liitännät ja itse rakennus voidaan rakentaa samaan aikaan lyhentää tilaelementtituotanto olennaisesti hankkeen läpimenoaikaa. Toisaalta myös hankkeen kustannukset ovat tarkemmin tiedossa, sillä elementtiurakan hinta on yleensä kiinteä ja lyhyt rakennusaika vähentää kustannusriskejä.


title: Tilaelementti

text: Haittoina voidaan nähdä tilaelementtien kuljetus. Kuljetus ja asennusnostot vaativat itse rakenteelta tavanomaista parempaa lujuutta muodonmuutoksia vastaan. Itse kuljetus voi vaatia erikoisjärjestelyjä ja erikoiskalustoa, ja kuljetuskustannukset voivat olla varsin suuret. Ammattirakentamisessa tilaelementit mahdollistavat uudentyyppisen urakkamenettelyn, jossa elementtitoimittaja vastaa pääurakoitsijalle elementtitoimituksen lisäksi myös asennuksesta.


title: Murtomaa

text: Murtomaa voi tarkoittaa seuraavia:


title: Muttila

text: Muttila () on Myrskylän kylä. Se sijaitsee Muttilanjärven rannalla. Muttila on maatalousvaltainen kylä. Muttila sijaitsee Myrskylän kirkonkylän kaakkoispuolella. Muttilanjärven eteläpuolelta kiertää noin 5,6 kilometriä pitkä Muttilantie, jolla ajetaan vuosittain syyskesällä Tångin Sora -ralli Autoliiton Myrskylän osaston järjestämänä neljän kilometrin pituisella osalla Muttilantietä.


title: Muttila

text: Suomen sodan ensipäivinä 1808 venäläiset joukot olivat ylittäneet Ruotsin rajan Elimäellä ja etenivät Itä-Uudellemaalle. Porvoon ja Orimattilan välillä suomalaiset ryhtyivät puolustukseen. Liljendalissa ja Etelä-Myrskylässä alkaneita taisteluista on kutsuttu Muttilan sodaksi.


title: Muttila

text: Porin rykmentin rusthollipataljoonan ensimmäisen komppanian päällikkö, kapteeni Brehmer oli käsketty Muttilaan komppaniansa kanssa kenttävartioimaan Lapinjärven ja Liljendalin suuntia. Kolmen kilometrin päähän Muttilasta Lapinjärven suuntaan teille Brehmer asetti etuvartion, jonka vahvuus oli yksi upseeri, kaksi korpraalia ja 16 sotamiestä. Toinen etuvartio asetettiin Liljendahlin tielle. Sen vahvuus oli yksi upseeri, yksi korpraali ja 12 sotamiestä.


title: Muttila

text: Liljendahlin suunnan etuvartio sai taistelukosketuksen venäläisiin kello 17. Venäläiset kuuluivat 21. divisioonansa 2. prikaatiin. Venäläisvaikutuksesta joutui Liljendalin osasto vetäytymään Muttilan kylään.


title: Muttila

text: Lapinjärven suunnan etuvartiota vastaan venäläiset hyökkäsivät myöhemmin kello 23 kasakoiden voimin. Laukaustenvaihdon jälkeen kasakat kuitenkin vetäytyivät. Puolta tuntia myöhemmin tuli edellistä suurempi joukko vahvistettuna Grodnon husaarirykmentin ensimmäisellä eskadroonalla ja toisen jääkärirykmentin ensimmäisellä pataljoonalla, mitä kesti neljännestunnin ajan. Puolen yön jälkeen tuli kolmas hyökkäys, jonka ruotsalaiset kestivät. Tämän jälkeen kuitenkin kapteeni Brehmer sai tiedon sivustoilla edenneistä venäläisistä hiihto-osastoista, minkä vuoksi saarrostusta välttääkseen hän veti komppaniansa Myrskylän kirkonkylään.


title: Muttila

text: Tappiotiedot ovat epäluotettavia. Ruotsalaisten tappioksi kirjattiin kolme ja venäläisten 31 haavoittunutta.


title: Muttila

text: Ruotsin armeijan vetäydyttyä pohjoisemmaksi taistelut alkoivat Orimattilan Käkelässä.


title: Marcel Thil

text: Marcel Thil (25. toukokuuta 1904 Saint Dizier, Champagne-Artegnen alue, Ranska – 14. elokuuta 1968 Cannes) oli ranskalainen mestaruuksia saavuttanut ammattinyrkkelilijä. Hän aloitti nyrkkeilyn ammattilaisena jo kuusitoistavuotiaana. Hän pystyi antamaan tyrmääviä iskuja molemmilla käsillään.


title: Marcel Thil

text: Vuonna 1928 Thil saavutti keskisarjassa maansa mestaruuden, ja seuraavana vuonna hän oli jo Euroopan mestari. vuonna 1932 hänet diskvalifioitiin Pariisissa käydyssä ottelussa. Tähän aikaan hän ystävystyi tunnetun näyttelijän ja vastarintamiehen Jean Gabinin kanssa. Thil saavutti uudelleen Euroopan mestaruuden keskisarjassa ja luokan vaihdon jälkeen myös raskaassa keskisarjassa (light heavy weight?). Hän koki tappion teknisellä tyrmäyksellä New Yorkissa 23. syyskuuta 1937.


title: Marcel Thil

text: Kaiken kaikkiaan ammattilaisurallaan Marcel Thil voitti 113 ottelua, joista 54 tyrmäyksellä. Tappioita hänelle koitui 22 ja ratkaisemattomia 13.


title: Marcel Thil

text: Sodan jälkeen Thil toimi nyrkkeilyn taustavaikuttajana ja avustajana muun muassa Dieppessä ja Cannesissa Ranskan Rivieralla.


title: Marcel Thil

text: Marcel Thil menehtyi auto-onnettomuudessa saamiinsa vammoihin vuonna 1968.


title: Pienelementti

text: Pienelementti on rakentamisessa käytettävä tehdasvalmisteinen valmisosa. Pienelementti on yleensä 0,3–1,2 metrin levyinen, miesvoimin siirrettävissä oleva osa rakennuksen seinää tai vaipan muuta osaa. Asennettaessa elementit kytketään toisiinsa jolloin muodostuu rakennuksen vaippa.


title: Pienelementti

text: Pienelementti rakennetaan yleensä tehtaassa ja kuljetetaan rakennuspaikalle. Elementtejä voidaan rakentaa myös työmaalla. Pienelementtien asennus on varsin työvoimavaltaista, nostureita asennukseen ei kuitenkaan tarvita. Elementit rakennetaan lähes aina niin sanotusti tuulensuojalevypinnalle, eli ilman ulkoverhousta, ulkoverhouksen koolausta, pellityksiä ja pintakäsittelyjä.


title: Pienelementti

text: Suomessa pienelementtejä käytetään yleisesti pientalorakentamisessa.


title: Pienelementti

text: Pienelementtituotanto mahdollistaa rakennusosien valmistamisen siellä, missä resursseja – työvoimaa ja materiaaleja – on parhaiten saatavilla. Myös laatu voidaan pitää tasaisena paikallarakentamista helpommin, koska rakentaminen ei ole riippuvaista sääoloista. Pienelementtituotanto on teollisena tuotantona suhteellisen vähän pääomia sitovaa, toisaalta rakennuspaikan osalta myös työvoimavaltaisempaa kuin suurelementeistä tai tilaelementeistä rakentaminen.


title: Suurelementti

text: Suurelementti on rakentamisessa käytettävä tehdasvalmisteinen tuote. Suurelementti on yleensä rakennuksen yhden seinän mittainen, ainoastaan nosturilla siirrettävissä oleva osa rakennuksen seinää. Asennettaessa elementit kytketään toisiinsa jolloin muodostuu rakennuksen ulkoseinä.


title: Suurelementti

text: Suurelementti rakennetaan tehtaassa ja kuljetetaan rakennuspaikalle, jossa yleensä on rakennettu perustukset valmiiksi. Suurelementit asennetaan tyypillisesti varsin nopeasti, omakotitalon elementit tyypillisesti yhdessä päivässä. Elementit pyritään yleensä rakentamaan tehtaalla mahdollisimman valmiiksi. Elementtiin voi olla valmiiksi asennettuna ikkunat, ikkunapellitykset, sähköpistorasiat sekä -vedot ja ulkomaalaus maalattuna.


title: Suurelementti

text: Suomessa suurelementtejä käytetään yleisesti rakennusten ulkoseinien rakentamiseen. Myös esimerkiksi rivitalojen huoneistoväliseinät tai kerrostalojen betoniseinät voivat olla tehdasvalmisteisia suurelementtejä.


title: Suurelementti

text: Suurelementtituotanto mahdollistaa rakennuksen valmistamisen siellä, missä resursseja – työvoimaa ja materiaaleja – on parhaiten saatavilla. Myös laatu voidaan pitää tasaisena paikallarakentamista helpommin, koska rakentaminen ei ole riippuvaista sääoloista.


title: Irwin Goodman (albumi)

text: Irwin Goodman on laulaja Irwin Goodmanin viides studioalbumi vuodelta 1970. Levyn tunnetuimmat kappaleet ovat ”Meni rahahommat pieleen” ja ”Alko pistää pulloon”.


title: Jens Voigt

text: Jens Voigt (s. 17. syyskuuta 1971 Grevesmühlen) on saksalainen maantiepyöräilijä, joka kilpaili ammattilaisena 1997–2014. Voigt tunnettiin uransa aikana positiivisesta ajotyylistään; hän pyrki aktiivisesti irti pääjoukosta sekä ajoi usein pelotonin kärjessä pitkiä matkoja karkumatkalla olevia ajajia tavoiteltaessa. Hän oli kohtalaisen hyvä ylämäkiajaja, mutta suurten ympäriajojen kärkisijoille hän ei yltänyt, sillä raskaimmat nousut olivat hänelle liian vaikeita.


title: Jens Voigt

text: Voigt on kuulunut ajajien edustajana UCI ProTourin neuvostoon. Hän on puhunut voimakkaasti dopingin käyttöä vastaan.


title: Jens Voigt

text: Vuonna 2009 heinäkuussa Jens Voigt kaatui kovassa vauhdissa Tour de Francen 16. etapilla. Pyöräilijä menetti onnettomuudessa tajuntansa, mutta tuli tajuihinsa ennen sairaalaan kuljettamista. Hän sai pahoja vammoja kasvoihinsa.


title: Jens Voigt

text: Voigt ajoi tunninajon maailmanennätyksen 51,115 kilometriä Grenchenissä 18. syyskuuta 2014.Jens Voigtin profiili CSC:n sivuilla


title: Seesta

text: Seesta Seesta kuuluu Ahtialan kylään, sijoittuen pääosin nykyisen Nastolan kunnan alueelle. Seestan nimi tulee nykytiedon perusteella siitä, että aikanaan paikkakunnalla toimi turkismetsästäjä, joka ei suostunut ehdoitta myymään saalistaan, josta häntä kutsuttiin nimellä 'säästäjä'.


title: Seesta

text: Merkittäviä henkilöitä Seestassa on lukuisia, pääosin keskittyen Seestan kartanon asukkaisiin ja vieraisiin. Suvut Ehrnrooth ja Mannerheim tapasivat toisensa häissä heinäkuussa 1923 kartanossa, ja täällä tapasivat ensi kerran toisensa kyseisten sukujen tunnetuimmat edustajat sodankäynnin alalta.


title: Seesta

text: Seestassa oli myös rautatiellä laiturivaihde vuoteen 1968 saakka, jolloin henkilöliikenne Lahti-Heinola radalla lopetettiin.


title: Keskipohjalaiset Kylät

text: Keskipohjalaiset Kylät ry on koko Keski-Pohjanmaan maakunnan kattava alueellinen kattojärjestö maakunnan kylätoiminnalle. Yhdistyksen tarkoituksena on edistää kylien elinkelpoisuutta ja kylä- ja asukastoimintaa, sekä toimia kylätoiminnan edunvalvojana ja kylien kehittämistyöhön osallistuvien yhdistysten maakunnallisena yhteistyöelimenä Keski-Pohjanmaalla.


title: Pettilä

text: Pettilä voi tarkoittaa seuraavia:


title: Korhola

text: Korhola tarkoittaa seuraavia asioita:


title: Korhola

text: Korhola on myös seuraavien tunnettujen henkilöiden sukunimi:


title: Rahikkala

text: Rahikkala tarkoittaa seuraavia asioita:


title: Rahikkala

text: Rahikkala on seuraavien kylien nimi:


title: Tukiala

text: Tukiala tarkoittaa seuraavia asioita:


title: Parlamenttienvälinen liitto

text: Parlamenttienvälinen liitto (, IPU) on valtioiden parlamenttien välinen yhdyselin.


title: Parlamenttienvälinen liitto

text:
Parlamenttienvälinen liitto perustettiin Pariisissa vuonna 1888. Aloitteen järjestön perustamisesta tekivät brittiläinen William Randal Cremer ja ranskalainen Frederic Passy, jotka molemmat saivat myöhemmin Nobelin rauhanpalkinnon. IPU:n ensimmäisessä istunnossa vuonna 1889 edustettuna olivat Ranskan, Ison-Britannian, Belgian, Tanskan, Unkarin, Italian, Espanjan, Liberian ja Yhdysvaltain parlamentit.
Yhdistyksen tarkoituksena on edistää eri maiden parlamenttien jäsenten välistä henkilökohtaista kanssakäymistä sekä vahvistaa ja puoltaa demokraattisten laitosten ja elinten perustamista. Näiden avulla päämääränä on kansainvälisen rauhan ja turvallisuuden edistäminen. Yhdistyksen päämaja sijaitsee Geneven naapurikaupungissa Le Grand-Saconnex’ssa, Sveitsissä.


title: Parlamenttienvälinen liitto

text: IPU:n päättävä elin on parlamenttienvälinen neuvosto, jossa on kaksi edustajaa kustakin kansallisesta parlamentista sekä presidentti.


title: Parlamenttienvälinen liitto

text: IPU pitää vuosittain kaksi kokoussarjaa. Keväällä on pysyvän työkomitean kokous, jossa jokaisella jäsenmaalla on oikeus olla edustettuna. Se käsittelee konferenssin sille esittämät asiat. Neuvottelujen tulokset muokataan päätöslauselmiksi, jotka esitellään syyskesällä kokoontuvalle neuvoston vuosikonferenssille. Sekä vuosikonferenssia että työkomitean kokousta isännöi jonkin jäsenmaan parlamentti.


title: Parlamenttienvälinen liitto

text: Parlamenttienvälisen liiton Suomen ryhmä on perustettu vuonna 1920. IPU:n Suomen ryhmä on vuodesta 1923 lähtien ollut myös Pohjoismaisen parlamenttien välisen liiton (perustettu 1907) jäsen.


title: Parlamenttienvälinen liitto

text:
Johannes Virolainen oli IPU:n puheenjohtaja (presidentti) kauden 1982-83.
Tällä hetkellä Suomen IPU-ryhmän puheenjohtajana toimii keskustalainen kansanedustaja Katri Komi. Komi toimi myös koko järjestön johtokunnan jäsenenä vuosina 2004 - 2008. Vuoden 2008 aikana hän toimi myös järjestön presidentin sijaisena.


title: Parlamenttienvälinen liitto

text: Suomen IPU-ryhmän johtokunnan sihteerinä toimii kansainvälisten asiain neuvos Vesa-Pekka Kangaskorpi.


title: Leukothoe

text: Leukothoe () oli kreikkalaisessa mytologiassa Persian kuninkaan Orkhamoksen tytär ja Apollonin, auringon kuninkaan, rakastettu, jonka jumala oli vietellyt tämän äidin Eurynomen hahmossa. Klytie, okeanidi, jonka Apollon oli jättänyt rakastuttuaan Leukothoeen, kertoi mustasukkaisuuttaan Orkhamokselle tämän tyttären suhteesta toivoen saavansa rakkaansa takaisin itselleen. Orkhamos antoikin haudata tyttärensä elävältä hiekkaan suuttuneena siitä, että hänen tyttärensä oli menettänyt neitsyytensä.


title: Leukothoe

text: Leukothoen kuolema sai Apollonin kovettamaan sydämensä entistä enemmän, ja Klytie muuttui heliotroopiksi, aurinkoon päin kääntyväksi kukaksi, surunsa kuihduttamana.


title: Leukothoe

text: Hyginus mainitsee, että auringon ja Leukothoen poika, jonka nimi ei ole säilynyt kokonaisuudessaan jälkipolville, olisi ollut argonauttien joukossa.


title: Leukothoe

text: Leukothoe mainitaan myös yhtenä Nereuksen ja Doriksen viidestäkymmenestä tyttärestä, nereidistä.


title: Arturo Benedetti Michelangeli

text: Arturo Benedetti Michelangeli (5. tammikuuta 1920 Brescia – 12. kesäkuuta 1995 Lugano), oli italialainen pianisti, jota on luonnehdittu suurimmaksi italialaiseksi pianistiksi 1900-luvulla, tosin Ferruccio Busonin jälkeen. Michelangeli on lisäksi toiminut useiden tunnettujen pianistien opettajana. Hänen oppilaisiinsa ovat kuuluneet Martha Argerich, Maurizio Pollini ja Ivan Moravec.


title: Arturo Benedetti Michelangeli

text: Pianistina Michelangeli tunnettiin erinomaisena teknisenä taiturina. Hänen kosketuksena soittimeen oli hienostunutta, ja hänen soittonsa sävy oli tiivistä ja täyteläistä. Nämä jäivät hänen legendaarisiksi ominaisuuksikseen.


title: Arturo Benedetti Michelangeli

text: Hänen ohjelmistonsa pianistina oli melko suppea, varsinkin kun sitä vertaa hänen tasoonsa pianistina. Hänen täydellisyydentavoittelunsa aiheutti myös suuria vaikeuksia levytysten studiotyöskentelyssä, ja siksi levytykset jäivät harvinaisiksi.


title: Arturo Benedetti Michelangeli

text: Michelangeli soitti vain silloin, kun kaikki ehdot täyttyivät ja hän saattoi antaa parastaan. Hän peruutti monia konsertteja, usein hän lopetti soittamisen jopa kesken konsertin, ja syynä saattoi olla konsertin järjestäjien hankkima huono piano. Hän saapui usein konsertteihin mukanaan oma pianonsa, jonka hän osasi täydellisesti koota ja jälleen purkaa.


title: Arturo Benedetti Michelangeli

text: Arturo Benedetti Michelangelin suosikkiohjelmistoa olivat Maurice Ravelin "Gaspard de la nuit", Frederic Chopinin pianosonaatti nro 2 ja Robert Schumannin "Carnaval" op. 9. Hänen tulkintansa Sergei Rahmaninovin pianokonsertosta nro 4 on muodostunut eräänlaiseksi soittamisen standardiksi Rahmaninovin oman tulkinnan lisäksi.


title: Arturo Benedetti Michelangeli

text: Arturo Michelangeli aloitti musiikkiopintonsa kolmivuotiaana viulunsoiton opiskelulla, mutta pian hän kuitenkin siirtyi pianon soitantaan. Täytettyään kymmenen hän aloitti opintonsa Milanon konservatoriossa. 18-vuotiaana hän aloitti kansainvälisen pianokilpailu-uransa osallistumalla Brysselissä Eugène Ysaÿe -kilpailuun, jossa hän sijoittui seitsemänneksi muun muassa Emil Gilelsin jälkeen, joka voitti koko kilpailun. Palkintojen jakajana toimi Arthur Rubinstein, joka oli itse myös kilpailun tuomariston jäsen. Rubinsteinin mukaan nuori Michelangeli ei aivan onnistunut tulkinnassaan, mutta tällä oli kuitenkin jo täydellinen tekniikka. Vuotta myöhemmin hän voitti Geneven kansainvälisen pianokilpailun. Tuomariston puheenjohtaja, kuuluisa ranskalainen pianisti Alfred Cortot nosti Michelangelin kuuluisuuteen toteamalla, että tämä on uusi Franz Liszt.


title: Umpikuja

text: Umpikujaksi (tai umpitieksi) kutsutaan katua tai tietä, joka on vain yhdestä kohtaa yhteydessä muuhun tieverkkoon. Umpikuja merkitään erityisellä liikennemerkillä. Sanaa umpikuja käytetään myös vertauskuvallisesti tukalasta tilanteesta josta ei näytä olevan poispääsyä.


title: Leukothea

text: Leukothea (, "valkoinen jumalatar") oli kreikkalaisessa mytologiassa meren jumalatar, joka alun perin tunnettiin Inona.


title: Leukothea

text: Tunnetuimmassa tarinassa Ino, Semelen sisar ja kuningas Athamaksen puoliso, muuttuu jumalattareksi sen jälkeen, kun Hera on tehnyt hänet – tai toisen version mukaan Athamaksen – hulluksi rangaistukseksi Dionysos-lapsen, Zeuksen syrjähypyn hedelmän, hoitamisesta. Ino hyppää poikansa Melikertes mukanaan mereen, ja Zeus muuttaa heidät säälistä meren jumaluuksiksi; Inon Leukotheaksi ja Melikerteksen Palaimoniksi.


title: Leukothea

text: Muuttuneena kuolemattomaksi jumalattareksi, Leukothea edusti myös yhtä monista jumalaisista avuista, joita Odysseus sai Odysseian aikana. Odysseuksen haaksirikkouduttua Leukothean tuli tätä sääli, ja hän ilmeistyi Odysseukselle lokin hahmossa. Hän antoi Odysseukselle hunnun, jonka ympärilleen sitomalla tämä ei hukkunut, vaan ajelehti faiaakkien maille.


title: Leukothea

text: Myytistä on myös toinen versio, jonka alkuperä on Rodoksella. Sen mukaan mereen hypännyt ja jumalattareksi muuttunut hahmo oli Halia, meren nymfi.


title: Steve Coogan

text: Stephen John "Steve" Coogan (s. 14. lokakuuta 1965) on englantilainen näyttelijä ja koomikko. Tunnetuin hänen esittämistään hahmoista on televisio- ja radiojuontaja Alan Partridge, jota hän on esittänyt useissa televisiosarjoissa.


title: Steve Coogan

text: Televisioroolien lisäksi Coogan on näytellyt lukuisissa elokuvissa. Hän on esittänyt muun muassa Factory Recordsin perustajaa Tony Wilsonia elokuvassa "24 Hour Party People". Vuonna 2010 hän näytteli Haadesta elokuvassa "".


title: Steve Coogan

text: Coogan on voittanut työstään useita palkintoja, muun muassa brittiläisen Bafta-palkinnon.


title: Azania

text: Azania on nimi, jota on käytetty useista Saharan eteläpuolisen Afrikan osista. Roomalaisaikaan ja ehkä jo aiemmin, nimellä tarkoitettiin Itä-Afrikan rannikkoa Afrikan sarvesta etelään suunnilleen nykyiseen Tansaniaan saakka.


title: Rantarock

text: Rantarock oli vuodesta 1984 vuoteen 2001 järjestetty juhannusfestivaali. Festivaali pidettiin alun perin Virroilla, mutta siirtyi myöhemmin pidettäväksi Vaasaan. Festivaalin esiintyjät olivat tuona aikana pinnalla olleita suomalaisia sekä ulkomaalaisia artisteja ja yhtyeitä. Varsinkin vuosina 1990–2001 suurin osa esiintyjistä koostui pääasiassa taustanauhojen voimalla esiintyneistä eurodance-artisteista. Festivaali lopettiin ajan myötä taloudellisten epäselvyyksien ja vähentyneen suosion takia. Festivaaleissa esiintyneistä artisteista julkaistiin myös vuosittain CD-kokoelmia, joskin julkaisuilla oli mukana myös artisteja, jotka eivät esiintyneet Rantarockissa, mutta kuuluivat sopivasti genreen.


title: Rantarock

text: Nuorison juhannusfestivaalit Virtain Hiekkarannalla alkoivat vuonna 1984, kun pihtiputaalainen DEX-Viihde Oy ja Seppo Kahilainen vuokrasivat lavan vuosiksi 1984–1986. Yleisöä kaksipäiväisillä festareilla oli noin 2 000 ja 2 500 ja esiintyjinä muun muassa Popeda, Yö, Sleepy Sleepers ja Juice Leskinen. Alavuden Aulavalla järjestettiin samaan aikaan Lido Salosen johdolla Summerfestivalit ja siellä oli paikalla nimekkäämpiä kansainvälisiä esiintyjiä kuten Europe, Blackfoot, Lita Ford ja Girlschool. Aluksi Rantarockin pitopaikkana toimi Virtain Hiekkaranta, sitten Aulava, kunnes vuodesta 1987 Rantarockin kodiksi vakiintui Virrat ja Hiekkarannan Huvipuisto (myöhemmin nimi lyhennettiin Hiekkarannaksi), suosion kasvamisen myötä festivaalin oli muutettava Hiekkarannalta isompiin tiloihin "naapuriin" Kalliolinnan pelloille vuosiksi 1993–1994. Tapahtumalla oli erittäin suuri merkitys matkailun kehittymiselle Virroilla. Kun Rantarock muutti Vaasaan 1995, suurimmat kärsijät Virroilla olivat kaupat ja muut yrittäjät, sekä järjestyksenvalvonnasta ja siivouksesta vastanneet yhdistykset.


title: Rantarock

text: Alkuun esiintymässä oli nimekkäitäkin suomalaisia rockyhtyeitä ja myyn muassa paikallisia kokoonpanoja. Vuoden 1985 festari paisui odotettua isommaksi, eivätkä järjestelyt ihan kaikin puolin toimineet. Kukaan ei ollut odottanut Virroille peräti 8 000–10 000 juhannuksen viettäjää. Järjestyshäiriöitäkin syntyi. Tapahtumassa esiintyi myös ulkomaisia yhtyeitä, kuten Uriah Heep, Venom ja Blackfoot. Vuoden 1986 Rantarock järjestettiin Aulavalla esiintyjänä muun muassa Twisted Sister, joka "lämmitteli" Tarotia. Rantarock keräsi tuolloin noin 15 000 hengen yleisön. Virtain Hiekkarannalla esiintyi samaan aikaan muun muassa Juice Leskinen Grand Slam, Bogart Co., Broadcast, Tanna, Topi Sorsakoski & Agents, Yö, Eve ja Dingo.


title: Rantarock

text: Vuodesta 1987 lähtien festivaalin järjestelyvastuu siirtyi Discoline Oy:lle taustavoiminaan Jari Ylinen ja Kari Ahonen. 1990-luvulle lähestyessä juhannusfestivaali profiloitui enemmän kaupallisen tanssimusiikin suuntaan, ja festivaaleille alettiin tuoda kotimaisten artistien lisäksi esiintyjiä, lähinnä eurodiscotähtiä ulkomailta, kuten Samantha Fox, Sabrina, Jason Donovan ja Boney M. Vuonna 1987 festareilla kävi noin 7 000 ihmistä ja tapahtuman suojelijana toimi Virtain silloinen kunnanjohtaja Eero Keski-Lusa. Myös alankomaalainen dancemusiikkiprojekti 2 Unlimited teki jo uransa alkuaikoina yhden ensimmäisistä ulkomaanesiintymisistään Virroilla vuonna 1992. Lippuja myytiin tuona vuonna lähes 20 000.


title: Rantarock

text: Vuosina 1993–1994 Toisveden rannalla, Torppakyläntien varrella, Virtain pohjoispuolella olevan Kalliolinnan maatilan alueilla järjestetyn juhannusfestivaalin kävijämäärät kohosivat muutamaan kymmeneen tuhanteen. Maatilan alueet kävivät kuitenkin pieneksi tapahtumalle, eivätkä kaikki paikalle saapuneet päässeet leiriytymään edes festivaalialueen omille, peltoaukeille järjestetyille leiriytymisalueille. Viimeisimpinä paikalle saapuneet joutuivat pystyttämään leirinsä jopa muutaman kilometrin päähän festivaalin keskuspaikasta.


title: Rantarock

text: Rantarockin kasvaessa järjestäjät joutuivat etsimään tapahtumalleen uuden paikan, joka löytyi Vaasan Vaskiluodosta. Festivaali järjestettiin siellä ensimmäisen kerran juhannuksena 1995. Esiintymislistalla oli edelleen joukko eturivin koneellisen tanssimusiikin esittäjiä ja artisteja, suurimmaksi osaksi Ruotsista. Muun muassa ruotsalainen Pandora oli useana juhannuksena peräkkäin festivaalin kestoesiintyjiä artistiuransa alusta alkaen. Rantarock-juhannustapahtuman maine oli levinnyt naapurimaahan saakka, josta myös tuli kävijöitä. Jopa televisiokanava Music Television teki ohjelmaa Vaasassa pidetystä Rantarock-tapahtumasta.


title: Rantarock

text: Kävijämäärät alkoivat nousta edelleen, kun vuonna 1997 tapahtumassa kävi arviolta 45 000 ihmistä ja kokeilumielessä Rantarock järjestettiin juhannuksena 1998 samanaikaisesti kahdella eri paikkakunnalla. Vaasan Vaskiluodossa pidetyn tapahtumapaikan lisäksi festivaali pidettiin myös Hyvinkäällä vanhalla lentokentällä kiitoratamaisemissa. Lähes kaikki esiintymislistalla olleet artistit esiintyivät molemmilla paikkakunnilla, mutta eri päivinä. Poikkeuksena olivat Eppu Normaali, joka esiintyi ainoastaan Hyvinkäällä, ja ruotsalainen Drömhus, joka esiintyi vain Vaasassa. Hyvinkään Rantarock kuitenkin kärsi pienoisesta yleisöpulasta ja tapahtumaa ei järjestetty siellä uudestaan. Vaasassa yleisöä oli vuonna 1998 noin 40 000 ja seuraavana vuonna päästiin samaan yleisömäärään.


title: Rantarock

text: Rantarock järjestettiin Vaasassa viimeisen kerran juhannuksena 2001, joka jäi myös koko tapahtuman viimeiseksi kerraksi. Yleisöä oli kolmen päivän aikana noin 45 000. Vaasan käräjäoikeus asetti Rantarock-festivaalin järjestämisoikeudet omistavan yhtiön Euroecho-Internationalin konkurssiin. Euroecho-Internationalia haki konkurssiin Länsi-Suomen 210 000 markan veroveloista. Hakemus jätettiin käräjäoikeudelle viikkoa ennen vuoden 2001 juhannusta, jolloin viimeiseksi jäänyt ja seitsemäs Vaasassa järjestetty Rantarock pidettiin. Teosto arveli myös, että sillä olisi Rantarockin järjestäjiltä saatavia noin 100 000 markan verran maksamattomina tekijänoikeusmaksuina.. Vuoden 2002 juhannuksena festivaali aiottiin ennakkomainonnan ja tapahtuman omien internetsivujen mukaan järjestää uudella paikkakunnalla Espoon Serenassa, mutta suunnitelmat peruuntuivat, ja tapahtuma jäi järjestämättä.


title: Rantarock

text:
Lähteinä on käytetty internetistä löytyvien artikkeleiden, valokuvien ja videoiden lisäksi mm. listan luoneiden omia muistiinpanoja ja arkistoja, sekä musiikkilehtiä, kuten Suosikki, Soundi ja Rumba.
esiintyjinä mm.
yleisöä kaksipäiväisillä festareilla 2000 ja 2500
20.6.-22.6. esiintyjinä mm.


title: Rantarock

text: yleisöä noin 8000-10 000


title: Rantarock

text:
esiintyjinä mm.
yleisöä noin 15 000


title: Rantarock

text:
esiintyjinä mm.
yleisöä noin 7000, tapahtuman suojelija Virtain kunnanjohtaja Eero Keski-Lusa
esiintyjinä mm.


title: Rantarock

text: esiintyjinä mm.


title: Rantarock

text: 21.-23.6 esiintyjinä mm.


title: Rantarock

text:
muuta:
20.-22.6 esiintyjinä mm.
esiintyjinä mm.


title: Rantarock

text:
muuta:
Tapahtuman suojelija kansanedustaja Sulo Aittoniemi. Yleisöä noin 20 000.


title: Rantarock

text: 23.-25.6 esiintyjinä mm.


title: Rantarock

text: muuta:


title: Rantarock

text:
esiintyjinä mm.
muuta:


title: Rantarock

text:
muuta:
esiintyjinä mm.


title: Rantarock

text:
esiintyjinä mm.
muuta:
Juontajina Jaana Pelkonen, Jasper Pääkkönen sekä Energyn ja Moon TV:n jengiä. Paikalla kuvaamassa myös MTV Nordic. Yleisöä noin 45 000


title: Tony Wilson

text: Anthony ”Tony” Howard Wilson (20. helmikuuta 1950 – 10. elokuuta 2007) oli englantilainen levy-yhtiön omistaja, televisio- ja radiojuontaja, yökerhon johtaja ja journalisti.


title: Tony Wilson

text: Wilson toimi useiden menestyksekkäiden manchesterilaisten yhtyeiden taustahenkilönä. Hän oli mukana perustamassa Factory Records -levy-yhtiötä ja The Haçienda -yökerhoa ja toimi muun muassa A Certain Ratio- ja The Durutti Column -yhtyeiden managerina. Hänen johtamalleen Factory Recordsille levyttivät muun muassa Joy Division, New Order ja Happy Mondays.


title: Tony Wilson

text: Factory Recordsin vaiheista ja Manchesterin musiikkipiireistä kertovassa "24 Hour Party People" -elokuvassa Tony Wilsonia esitti näyttelijä Steve Coogan.


title: SK Pohjantähti

text: Suunnistuskerho Pohjantähti oululainen on suunnistuksen yleisseura. Sen tavoitteena on olla kansallisella ja kansainvälisellä tasolla menestyvä suunnistusseura. Pohjantähdellä on pohjoissuomalaisista suunnistajista valitut miesten ja naisten edustusjoukkueet.


title: SK Pohjantähti

text:
Yleisseurana sillä on toimiva lapsi- ja nuorisotoiminta sekä jäsentensä kuntoiluun ja hyvinvointiin tähtäävä harrastustoiminta. Toiminnan painopiste on perinteisessä kesäsuunnistuksessa: viesteissä ja yksilökilpailuissa.
Lisäksi myös hiihtosuunnistus, seikkailu-urheilu sekä pyörä- ja ampumasuunnistus kuuluvat seuran lajeihin.


title: The Haçienda

text: Fac 51 Haçienda (tunnetaan paremmin lyhyemmällä nimellä The Haçienda) oli Manchesterissa Englannissa sijainnut yökerho. Se oli 1980-luvun lopulta 1990-luvun alkuvuosiin saakka eräs maailman tunnetuimmista yökerhoista. Sen perustivat Joy Division- ja New Order -yhtyeiden manageri Rob Gretton, Factory Records -levy-yhtiön johtaja Tony Wilson ja Factory Recordsille levyttänyt New Order.


title: The Haçienda

text: Yökerho tuki acid house music ja rave-kulttuurin nousua. Siellä nähtiin myös Madonnan ensimmäinen esiintyminen Britanniassa.


title: The Haçienda

text: The Haçienda avattiin vuonna 1982, ja jatkuvista taloudellisista ongelmista huolimatta sen toiminta jatkui vuoteen 1997 asti. Yökerhon toiminta mahdollistuikin suurelta osin New Orderin levymyynnistä saaduilla tuloilla. Yökerhotoiminnan loputtua The Haçiendan rakennus purettiin, ja paikalle rakennettiin asuinrakennus, joka nimettiin yökerhon mukaan Haçiendaksi.


title: Ralph Waldo Emerson

text: Ralph Waldo Emerson (25. toukokuuta 1803 Boston, Massachusetts – 27. huhtikuuta 1882 Concord, Massachusetts) oli yhdysvaltalainen esseisti, runoilija, filosofi ja 1800-luvun transsendentalistisen liikkeen johtaja. Transsendentalismin Emerson esitteli esseessään ”Luonto” vuonna 1836. Hän sai vaikutteita Michel de Montaignelta, William Wordsworthilta, Immanuel Kantilta, G. W. F. Hegeliltä ja Veda-kirjoista.


title: Ralph Waldo Emerson

text: Kootut esseet:Luentosarjat julkaistuna:


title: Ralph Waldo Emerson

text: Ensyklopedia-artikkeleita:


title: Ralph Waldo Emerson

text: Teoksia:


title: Kuppikaakeli

text: Kuppikaakeli on perinteisissä kaakeliuuneissa käytetty kaakeli. Kuppikaakelissa on kaakelilevyn taakse kiinnitetty kuppimainen osa.


title: Kuppikaakeli

text: Kuppikaakelit ovat osa uunin rakennetta, eivät vain viimeisenä lisättävä pinnoite. Kaakelit muurataan yhtä aikaa muun muurauksen kanssa, kerros kerrokselta. Jokaisen kaakelin kuppiosan yläreunassa on reikä, josta laitetaan rautanaula. Kaakelit kiinnitetään toisiinsa kieputtamalla rautalankaa naulojen ympäri. Lisäksi alhaalle taivutetaan vielä pellin pala pitämään kaakelit yhdessä. Kuppiosa ja niiden välit täytetään savesta ja hiekasta sekoitetusta laastista sekä joko kokonaisesta tai halkaistusta tiilestä tai tiilen paloilla.


title: Paleobotaniikka

text: Paleobotaniikka on paleontologian eli paleobiologian haara, joka käsittelee kasvijäänteiden käsittelyä ja tunnistamista geologisesta yhteydestä. Se käsittelee myös näiden tietojen käyttämistä paleomaantieteellisessä tutkimuksessa sekä nykyisten ympäristöjen biologisessa ennallistamisessa sekä tutkii etenkin kasvien evoluutiota. Paleobotaniikkaan kuuluvat sekä maakasvien fossiilit että esihistorialliset meren fototroofiset kasvit, kuten yhteyttävät levät. Palynologia on paleobotaniikkaa lähellä oleva tutkimusala, joka keskittyy fossiloituneisiin itiöihin ja siitepölyyn.


title: Paleobotaniikka

text: Paleobotaniikka on merkittävä muinaisten ekologisten järjestelmien (paleoekologia) ja ilmaston (paleoklimatologia) rekonstruktiossa. Se on myös keskeinen tutkimusala vihreiden kasvien kehittymisen ja evoluution tutkimisessa. Paleobotaniikka on nykyään myös merkittävässä roolissa arkeologiassa.


title: Joshua Reynolds

text: Sir Joshua Reynolds (16. heinäkuuta 1723 – 23. helmikuuta 1792) oli brittiläinen taidemaalari. Reynolds tunnetaan parhaiten lukuisista eleganteista muotokuvistaan. Hän oli 1700-luvun johtavia muotokuvamaalareita


title: Joshua Reynolds

text: Reynolds oli 1700-luvun jälkipuoliskolla Englannin taiteen keskeisin vaikuttaja. Hän otti etäisyyttä Englannin kuvataidetta 1700-luvun alussa leimanneisiin humoristisiin laatukuviin. Niiden sijalle Reynolds halusi tuoda maalaustaiteeseen mannermaisen tyylikkyyden. Kun Royal Academy of Arts vuonna 1768 perustettiin, valittiin Reynolds sen johtoon. Kuningas Yrjö III aateloi Reynoldsin seuraavana vuonna.


title: Joshua Reynolds

text: Vuodesta 1784 hän toimi hovimaalarina. Hän on kuuluisa muotokuvistaan. Myös lapsikuvia hän maalasi paljon. Suomessa Ateneumin taidemuseossa on yksi hänen monista omakuvistaan.


title: Joshua Reynolds

text: Joshua Reynolds sai matkoiltaan vaikutteita mm. Rembrandtilta, Rubensilta ja Michelangelolta.. Erityisesti hänen seurapiirimuotokuvansa ovat vaikuttaneet englantilaiseen taiteeseen.


title: Juri Sokolov

text: Venäläinen tohtorin arvo on korkeampi tutkinto kuin Suomessa ja muistuttaa enemmän professuuria. Tutkinnon myötä Sokolov kohosi Venäjän federaation ydinenergiaviraston johtoon. Vuodesta 1988 Sokolov on osallistunut kansainvälisen fuusioreaktorin (ITER) yhteistyöhön johtaen Venäjän tutkimusryhmää hankkeessa. Hän on myös edustanut Venäjää lukuisissa hankkeen lautakunnissa. Vuonna 2003 Sokolov aloitti IAEA:n johtoryhmässä järjestön apulaispääjohtajana sekä sen ydinenergiaosaston johtajana.


title: Juri Sokolov

text: About the IAEA: Mr. Yuri Sokolov


title: Yehuda Halevi

text: Yehuda Halevi tai Judah Ha-Levi (myös "Judah ben Samuel Halevi", , n. 1075–1141) oli espanjalainen sefardijuutalainen filosofi ja runoilija. Hän syntyi Tudelassa, Navarrassa, Espanjassa.


title: Yehuda Halevi

text: Halevin merkitystä juutalaiselle filosofialle voi verrata Al-Ghazalin merkitykseen islamilaiselle filosofialle. Halevi sai tältä vaikutteita, ja pyrki samoin vapauttamaan uskonnon filosofisten järjestelmien kahleista, joissa se oli hänen mielestään ollut edellisten juutalaisten filosofien, Saadia Gaonin, David ben Marwan al-Mekamezin, Ibn Gabirolin ja Bahyan, aikana. Hän puolusti juutalaisuuden opetuksia ei-juutalaisten filosofien, karaiittien ja harhaoppisina pitämiensä ihmisten hyökkäyksiä vastaan.


title: Yehuda Halevi

text: Runoilijana Halevi kirjoitti sekä maallista runoutta, kuten eulogioita ja rakkausrunoja, että uskonnollista runoutta.


title: Deep Sea Diver

text: Deep Sea Diver on Juice Leskinen Grand Slam -yhtyeen järjestyksessään toinen albumi. Se julkaistiin vuonna 1983. Kyseessä on mini-LP, joka sisältää kuusi Leskisen tunnettua kappaletta englannin kielellä. Levyn piti alun perin mainostaa Juice Leskisen musiikkia ulkomailla, mutta levyn tekemiseen upposi sen verran rahaa, että sitä alettiin myydä Suomessakin. Kyseisestä levystä ei ole tehty CD-versiota, mutta kappaleet on julkaistu Leskisen "Masters"-kokoelmalla sekä "Syksyn sävel – Kaikki singlet 1974–2004" -CD-boksissa.


title: Deep Sea Diver

text: A-puoli


title: Deep Sea Diver

text: B-puoli


title: Deep Sea Diver

text: Juice Leskinen Grand Slam:


title: Luis Echávarri

text: Luis E. Echávarri (s. 1949) toimi OECD:n ydinenergiajärjestön NEA:n johtajana 1997–2014. Hänet tunnetaan myös panoksistaan ydinturvallisuuden kehittämiseksi.


title: Luis Echávarri

text: Luis Echávarri syntyi Bilbaossa vuonna 1949 ja opiskeli siellä teollisuustaloutta, sovellettua ydinfysiikkaa ja kemiaa sekä Madridissa tietojenkäsittelytiedettä. Vuosina 1985–1995 Echávarri työskenteli Espanjan ydinturvallisuusneuvoston (CSN) palveluksessa, ensin teknisenä johtajana ja vuodesta 1987 CSN:n komissaarina. Kyseinen virka on suoraan Espanjan parlamentin valvonnassa. Hän edusti virkatehtävissään Espanjaa muun muassa EU:ssa, IAEA:ssa ja NEA:ssa.


title: Luis Echávarri

text: NEA:n pääjohtajana Echávarri aloitti 1997 tohtori Kunihiko Uematsun seuraajana. Hän myös edustaa NEA:a Kansainvälisen energiajärjestön IEA:n johtokunnassa. Vuodesta 2003 Echávarri on ollut jäsen YK:n ydinenergiajärjestön IAEA:n ydinturvallisuusneuvostossa.


title: Luis Echávarri

text: Luis Echávarri on naimisissa ja hänellä on kaksi lasta.


title: Etiäppäin

text: Etiäppäin on Lapinlahden Lintujen järjestyksessään 14. studioalbumi. Levyn paras sijoitus Suomen virallisella albumilistalla oli sija 36.


title: Etiäppäin

text: Nykyisen kokoonpanon jäsenet ovat aiemmin esiintyneet vain yhdellä levyllä, "Tähdet kertovat", jossa ensimmäistä kertaa oli mukana Puka Oinonen. Markku Toikalla taas oli lyhyt soololauluosuus "Ruma"-kappaleessa. Levyn kannessa sen kerrotaan olevan ensimmäinen levy alkuperäisellä kokoonpanolla 15 vuoteen, mikä viittaisi 1992 julkaistuun "Grrr!" -albumiin. Myöhemmin tämä muutettiin maininnaksi "Tähdet kertovat" -albumiin.


title: Etiäppäin

text: Nimen keksi Matti Jaaranen.


title: Hamiltonin polku

text: Hamiltonin polku on verkkoteoriassa polku, joka käy suuntaamattoman ja suunnatun graafin jokaisen solmun kautta vain kerran. "Hamiltonin kierros" eli "Hamiltonin piiri" on polku, joka käy suuntaamattoman graafin kaikkien solmujen kautta ja palaa lopulta lähtöpisteeseensä. Toisin sanoen polku on suljettu. Hamiltonin polkujen ja reittien olemassaolon toteaminen graafista on NP-täydellinen ongelma. Hamiltonin polku ja kierros on nimetty irlantilaisen matemaatikon William Rowan Hamiltonin mukaan.


title: Hamiltonin polku

text: Formaalisti Hamiltonin polku (tai jäljitettävä polku) on yksinkertainen polku formula_1, joka sisältää suuntaamattoman graafin formula_2 jokaisen solmun formula_3 täsmälleen kerran. Graafia, joka sisältää Hamiltonin polun, kutsutaan jäljitettäväksi graafiksi.


title: Hamiltonin polku

text: Piiri formula_4 on Hamiltonin piiri, jos graafin jokainen solmu formula_3 kuuluu siihen täsmälleen kerran (pois lukien alku- ja loppupiste, jossa käydään kahdesti). Hamiltonin piirin sisältämää graafia kutsutaan hamiltonilaiseksi graafiksi.


title: Hamiltonin polku

text: Mikäli graafi on jäljitettävä, mutta ei hamiltonilainen, sitä kutsutaan semi-hamiltonilaiseksi graafiksi.


title: Kuusessa ollaan

text: Kuusessa ollaan on Juice Leskinen Slam -yhtyeen jouluaiheinen albumi, joka julkaistiin vuonna 1980. Se on yhtyeen neljäs albumi ja Leskisen ainoa yhteistyö Poko Rekords -levy-yhtiön kanssa. Albumi sisältää kahdeksan uutta versiota tunnetuista joululauluista sekä neljä Leskisen itse kirjoittamaa kappaletta, joista tunnetuimmaksi nousi levyn päätöskappale ”Sika”. Levyn kannet on taiteillut Mauri Kunnas.


title: Kuusessa ollaan

text: Ensimmäinen CD-versio levystä ilmestyi vuonna 1991 ja remasteroitu versio vuoden 2005 jouluna.


title: Dokumentti (albumi)

text: Dokumentti on Juice Leskisen sooloalbumi vuodelta 1981. Lauluosuuksien lisäksi Leskinen soitti levylle kaikki soittimet, joskin Mika Sundqvist soitti oman kertomansa mukaan levylle kitaraa ja bassoa joihinkin kappaleisiin. Kaikki kappaleet sekä levynkansi ovat Leskisen käsialaa.


title: Dokumentti (albumi)

text: Levyn CD-versio ilmestyi vuonna 1989.


title: Dokumentti (albumi)

text: A-puoli


title: Dokumentti (albumi)

text: B-puoli


title: Olli Heinonen (kemisti)

text: Olli Heinonen on suomalainen radiokemisti, joka työskenteli YK:n kansainvälisen atomienergiajärjestön (IAEA) johtoryhmässä ja sittemmin Harvardin yliopiston asiantuntijatehtävissä.


title: Olli Heinonen (kemisti)

text: Heinonen on väitellyt radiokemiasta Helsingin yliopistolla. Vuodesta 1983 alkaen hän työskenteli tutkijana VTT:llä. Vuosina 1999–2005 hän toimi erilaisissa johtotehtävissä IAEA:n ydinainevalvonnan osastolla. Vuonna 2005 Heinonen valittiin ydinainevalvonnan johtajaksi ja IAEA:n apulaispääjohtajaksi.


title: Olli Heinonen (kemisti)

text: Heinonen erosi IAEA:n apulaispääjohtajan paikalta elokuun alusta 2010. ja siirtyi Harvardin yliopistoon kansainvälisiin asioihin keskittyvän Belfer Centerin asiantuntijatehtäviin.


title: Hound Dog Taylor

text: Theodore Roosevelt "Hound Dog" Taylor (12. huhtikuuta 1915 – 17. joulukuuta 1975) oli yhdysvaltalainen blueskitaristi ja -laulaja.


title: Hound Dog Taylor

text: Taylor syntyi Mississippin Natchezissa vuonna 1915 (joidenkin lähteiden mukaan 1917). Taylor oli syntyjään kuusisorminen, joskin myöhemmin hän leikkasi humalassa oikean kätensä kuudennen sormen pois partaterällä. Hän alkoi soittaa kitaraa 20 vuoden ikäisenä ja muutti Chicagoon vuonna 1942. Ennen sitä Taylor oli ollut soittamassa Sonny Boy Williamson II:n radio-ohjelmassa Helenan kaupungissa. Täyspäiväinen muusikko Taylorista tuli vuoden 1957 tienoilla, mutta hänet tunnettiin tuolloin vain lähinnä Chicagon alueella. 1950-luvun lopun ja 1960-luvun ajan hän oli yksi Chicagon etelä- ja itäpuolen klubien suosituimpia esiintyjiä. Väitetään, että toinen blueskitaristi, Freddie King, lainasi vuoden 1960 instrumentaalihittiinsä, "Hide Away", melodiaa Taylorin yhtyeen soittamasta kappaleesta.


title: Hound Dog Taylor

text: Taylor ei päässyt levyttämään aikana, jolloin blues-musiikki oli mustan yleisön suosiossa, vaan sai levytyssopimuksen vasta vuonna 1970-luvulla ollessaan jo 56-vuotias. 1960-luvulla Taylor oli saanut julkaistua kolme yksittäistä singleä eri yhtiöiltä vuosina 1960, 1962 ja 1967. Vuonna 1969 Delmark Recordsilla työskennellyt Bruce Iglauer yritti saada Tayloria ja hänen HouseRockers-yhtyettään levyttämään Delmarkille. Yhtiön ylemmät tahot kuitenkin suhtautuivat ajatukseen kielteisesti, ja Iglauer perusti oman pienen levymerkkinsä, joka julkaisi Taylorin debyyttilevyn. Tämän vuonna 1971 julkaistun levyn nimeksi tuli yksinkertaisesti "Hound Dog Taylor and the HouseRockers". Levy taltioitiin livenä kahtena yönä. Yhtyeeseen kuului tuolloin Taylorin itsensä lisäksi toinen kitaristi Brewer Phillips ja rumpali Ted Harvey. Uuden levy-yhtiön nimeksi oli tullut Alligator Records, joka nykyään on yksi johtavia blues-musiikin julkaisijoita. Taylorin toinen levy, vuonna 1973 julkaistu "Natural Boogie", koostettiin samojen vuoden 1971 livekeikkojen pohjalta kuin ensimmäinenkin. Kolmas levy, "Beware of the Dog", taltioitiin vuonna 1974, mutta julkaistiin vasta seuraavana vuonna, Taylorin kuoleman jälkeen. Tätä seurasi myös muita postuumeja julkaisuja. Taylorin kuolinsyynä oli syöpä, ja hautapaikaksi tuli Illinoisin Alsip.


title: Hound Dog Taylor

text: Hound Dog Taylor muistetaan karkeasta laulutyylistään ja omintakeisesta slide-kitaran soundistaan. Hänen kitaransa oli halpa Teisco del Rey ja vahvistimet olivat Sears Roebuck -merkkisiä. Taylor ei ollut virtuoosi laulajana eikä soittajana. Hän sanoikin toivovansa, että ihmiset muistaisivat hänet kuolemansa jälkeen muusikkona, joka ei osannut soittaa paskaakaan, mutta jonka musiikki silti kuulosti hyvältä ("When I die, they'll say 'He couldn't play shit, but he sure made it sound good!'"). Taylorin yhtye, HouseRockers, on myös harvoja populaarimusiikin historiaan jääneitä yhtyeitä, josta puuttui kokonaan basisti. Yhtyeen molemmat kitaristit soittelivat vuorotellen matalia sävelkulkuja varsinaisen basson sijaan. Taylorin tunnetuimpia kappaleita ovat "Give Me Back My Wig", "Sadie" ja "Roll Your Moneymaker".


title: Zork

text: Zork on tekstiseikkailupeli, jonka loivat Tim Anderson, Marc Blank, Bruce Daniels ja Dave Lebling Massachusetts Institute of Technologyssa vuosina 1977–1979. Peli kirjoitettiin MUDDLE-ohjelmointikielellä (myöhemmin uudelleennimetty MDL:ksi) Digital Equipment Corporationin valmistamalle PDP-10-tietokoneelle ja sovitettiin myöhemmin Fortran IV -kielelle.


title: Zork

text: Peliä kutsuttiin aluksi nimellä "Zork", joksi kehittäjät nimesivät kaikki keskeneräiset ohjelmaprojektinsa. Pian pelille päätettiin antaa uudeksi nimeksi Dungeon. Eräs yritys kuitenkin väitti omistavansa oikeudet "Dungeon"-nimeen myymiensä pelien kautta, jolloin kehittäjät, olematta samaa mieltä, päättivät palauttaa "Zork"-nimen.


title: Zork

text: Pelinä "Zork" oli suuresti velkaa monille sen ajan tekstiseikkailuille, kuten William Crowtherin ja Don Woodsin "Colossal Cave Adventure"-pelille. "Zorkin" ottama edistysaskel oli komentojen jäsennin: aikaisemmat pelit eivät juuri tulkinneet pelaajan komentoja vaan tunnistivat vain verbin ja objektin (esimerkiksi "itään", "ota miekka"), kun taas "Zork" tunnisti monimutkaisia komentoja (esimerkiksi "mene itään ja käske robottia ottamaan miekka").


title: Zork

text: Vuonna "Zorkin" 1979 kehittäjät perustivat Infocom-yhtiön. Mikrotietokonesovitusta varten Infocom jakoi pelin trilogiaksi:Joel Berez ja Marc Blank loivat peliä varten virtuaalikoneen nimeltä Z-machine, joka ohjelmoitiin Lispin kaltaisella ZIL-kielellä ("Zork Implementation Language"). Pelin kääntämistä varten piti vain kirjoittaa tulkkiohjelma “Z-machine Interpreter Program“. Scott Cutler kirjoitti ensimmäisen ZIP:n TRS-80-kotitietokoneelle. Infocomin keskeinen voimavara oli sen kyky kääntää tekstiseikkailupelinsä helposti usealle eri alustalle.


title: Zork

text: Loppuvuodesta 1980 pelistä julkaistiin versio Apple II -tietokoneelle, joka myi paremmin kuin TRS-80 versio.


title: Senaattori ja boheemi

text: Senaattori ja boheemi on Juice Leskisen ja Mikko Alatalon vuonna 2004 julkaistu albumi. Se on kumppanusten toinen ja viimeiseksi jäänyt studioalbumi (edellinen on "Juice ja Mikko" vuodelta 1975). Kannen kuvan on piirtänyt Mauri Kunnas.


title: Senaattori ja boheemi

text: Alkuvuodesta 2005 julkaistiin vielä Leskisen ja Alatalon "Klassikoiden ilta" -livealbumi.


title: Peter van Inwagen

text: Peter van Inwagen on yhdysvaltalainen filosofi, joka toimii Notre Damen yliopiston John Cardinal O'Hara -oppituolin filosofian professorina. Hänen erikoisalojaan ovat metafysiikka, uskonnonfilosofia ja teonfilosofia. Hänen ansiostaan ("An Essay on Free Will", 1983) inkompatibilismi (libertarianismi) on jälleen varteenotettava kanta analyyttisessä filosofiassa vapaata tahtoa koskevissa keskusteluissa.


title: Peter van Inwagen

text: Van Inwagen väitteli tohtoriksi Rochesterin yliopistosta ja on opettanut aiemmin useita vuosia Syracusen yliopistossa.


title: Peter van Inwagen

text: Van Inwagen esitti teoksessaan "Material Beings" (1990), että elävät organismit ovat ainoita yhdistettyjä materiaalisia olioita, ja samalla, että ainoita materiaalisia olioita ovat alkeishiukkaset, solut ja soluista muodostuneet monisoluiset organismit. Jokainen materiaalinen olio muodostuu lopulta alkeishiukkasista, ja ainoat asiat joita alkeishiukkasista voi muodostaa ovat elävät organismit. Näin jokapäiväiset kappaleet, kuten pöydät, tuolit, kivet ja pilvet eivät todellisuudessa ole olemassa; ne vaikuttavat olevan olemassa, koska alkeishiukkaset ovat järjestyneet tietyllä tavalla.


title: Peter van Inwagen

text: Esimerkiksi siinä missä vaikuttaa olevan tuoli, on todellisuudessa yhden materiaalisen olion sijasta suuri joukko elektroneja, fotoneja ja muita nopeasti liikkuvia alkeishiukkasia, sekä suuri määrä tyhjää tilaa hiukkasten välillä. Nämä hiukkaset eivät muodosta yhtä oliota tai kappaletta sen enempää kuin mehiläisparvi. Hiukkaset säilyttävät mehiläisparven tavoin enemmän tai vähemmän pysyvän muodon jonkun aikaa, mikä saattaa antaa vaikutelman yhdestä oliosta, samoin kuin jos yksittäiset mehiläiset olisivat hyvin pieniä ja niitä olisi hyvin monta. Yksittäisellä mehiläisellä sen sijaan on osia, jotka on yhdistetty oikealla tavalla, jotta se muodostaa yhden olion, mehiläisen. Samoin tuoliin kuuluva alkeishiukkanen on sisäisesti yksi, koska sillä ei ole osia. Tämän vuoksi alkeishiukkaset ja elävät organismit ovat ainoita olemassa olevia materiaalisia olioita.


title: Peter van Inwagen

text: Van Inwagen on käsitellyt useita filosofisia kysymyksiä kristillisen filosofian näkökulmasta. Hänen kirjansa "The Problem of Evil" (2006) käsittelee erityisesti eläinten kärsimyksen ongelmaa kristinuskon näkökulmasta.


title: Ulpius

text: Ulpius oli roomalainen suku eli "gens". Sen jäseniä olivat muun muassa:


title: Meir Sheetrit

text: Meir Sheetrit (, s. 10. lokakuuta 1948 Ksar es Souk, Marokko) on israelilainen poliitikko. Hän oli muun muassa sisäministerinä Ehud Olmertin hallituksessa.


title: Meir Sheetrit

text: Sheetrit oli Yavnen kaupungin pormestari 1974–1987. Hän on ollut knesset-edustaja vuosina 1981–1988 ja 1992–2015. Hän liittyi 2005 Ariel Sharonin perustamaan Kadima-puolueeseen, mutta on ollut sittemmin Hatenua-puolueen edustaja.


title: Meir Sheetrit

text: Sheetrit on naimisissa ja hänellä on kolme lasta.


title: John Hick

text: John Hick (s. 1922 – 9. helmikuuta 2012) oli brittiläinen analyyttinen uskonnonfilosofi ja teologi. Uskonnonfilosofiassa hän käsitteli uskonnon tietoteoriaa ja uskonnollista moniarvoisuutta ja teologisessa filosofiassa puolestaan pahan ongelmaa, eskatologiaa ja kristologiaa.


title: John Hick

text: Hick toimi pappina Northumberlandin maakirkossa Englannissa ja opetti filosofiaa Cornellin yliopistossa sekä Princetonin teologisessa seminaarissa Yhdysvalloissa. Hick oli Claremont Graduate Universityn Danforth-oppituolin uskonnonfilosofian emeritusprofessori ja Birminghamin yliopiston H. G. Wood -oppituolin teologian emeritusprofessori. Hick luennoi vuosien 1986–1987 Gifford-luennot, ja hän sai Grawemeyer-palkinnon uskonnosta vuonna 1991.


title: Remojärven kappeli

text: Remojärven kappeli on keskiaikainen kalmisto ja arkeologinen tutkimusalue Juvalla Etelä-Savossa. Alue sijaitsee läheisen Saarijärven rannalla, jota aikaisemmin on nimitetty Remojärveksi. Nykyisin Remojärvi tunnetaan vain kylänimenä. Perimätiedon mukaan paikalla sijaitsi aikoinaan kirkko tai kappeli ja kalmistoalue. Jäänteenä on säilynyt vain kappelin seinälinjaa ja ”viinikellarina” tunnettu rakenne. Paikalle pystytettiin kivipaasi 1800-luvun lopulla, mutta kalmistoa tutkittiin vasta 1970-luvulla ja kappelin paikkaa vuonna 2007.


title: Joop Zoetemelk

text: Hendrik Gerardus Jozef "Joop" Zoetemelk (s. 3. joulukuuta 1946 Rijpwetering) on entinen alankomaalainen maantiepyöräilijä. Puolalaisen Daniel Marszalekin kehittämän ranking-listan mukaan hän on kaikkien aikojen kahdeksanneksi paras miesammattipyöräilijä .


title: Joop Zoetemelk

text: Joop Zoetemelk kuului Alankomaiden joukkueeseen, joka voitti Méxicon olympialaisissa 1968 kultaa 100 kilometrin joukkueajossa. Hän aloitti kisojen jälkeen ammattilaisuransa, jota varjosti hänen vuonna 1974 pyöräilykolarissa saamansa kallonmurtuma.


title: Joop Zoetemelk

text: Zoetemelk ajoi ammattilaisena 19 vuotta (1969–1987) voittaen useita merkittäviä kilpailuja, kuten Espanjan ympäriajon vuonna 1979 ja Ranskan ympäriajon 1980. Zoetemelk sijoittui Tour de Francessa lisäksi kuusi kertaa toiseksi ja ajoi maaliin kaikki 16 Ranskan ympäriajoaan, mikä on edelleen kilpailun ennätys. Vuonna 1985 hänestä tuli vanhin ammattilaisten maailmanmestari 38 vuoden ja 9 kuukauden iässä.


title: Joop Zoetemelk

text: Zoetemelk elää ranskalaisen puolisonsa kanssa tämän kotimaassa, Meaux'ssa, jossa he työskentelevät omistamassaan hotellissa.Joop Zoetemelk Memoire du cyclisme -tietokannassa


title: Corally

text: Corally on hollantilainen pienoisautojen ja tarvikkeiden valmistaja. Simo Ahoniemi ja Sakke Ahoniemi ovat Corallyn suomalaisia tehdaskuljettajia. Molemmat ovat EM-voittajia ja moninkertaisia Suomen mestareita.


title: Corally

text: 1:10 Touring:


title: Corally

text: 1:12 Mattoautot


title: Corally

text: 1:12 Muut


title: Avi Dichter

text: Avi Dichter (, s. 4. joulukuuta 1952) on Israelin entinen julkisen turvallisuuden ministeri, Shin Betin johtaja ja Kadima-puolueen kansanedustaja knessetissä. Hän on Israelin kotirintaman puolustuksesta vastaava ministeri.


title: Avi Dichter

text: Hän oli tiedustelupalvelu Shin Betin johtaja toisen intifadan aikaan. Knessetin jäsen hän oli vuosina 2006–2012. Dichter on vaatinut Gazan miehittämistä uudelleen raketti-iskujen estämiseksi.


title: Beautiful Darkness

text: Beautiful Darkness on suomalaisen melodista metallia soittavan Taceren esikoisalbumi. Se julkaistiin vuonna 2007.


title: Planescape: Torment

text: Planescape: Torment on Black Isle Studiosin kehittämä ja Interplayn vuonna 1999 julkaisema tietokoneroolipeli. Peli perustuu Planescapeen, joka on Wizards of the Coastin julkaiseman Dungeons & Dragons -roolipelin kampanjamaailma. Päähenkilö on kuolematon mies, joka on unohtanut edellisistä elämistään kaiken nimeään myöten. Pelaajan tehtävä on löytää kadonneet muistot.


title: Planescape: Torment

text: Arvostelijat pitivät pelin tarinaa yleisesti mielenkiintoisena, vaikka tekninen toteutus jätti parantamisen varaa. Peli ei ollut aikanaan kaupallinen menestys, mutta siitä tuli kulttiklassikko ja monet pelikriitikot pitivät sitä vuoden parhaana tietokoneroolipelinä. Siitä on julkaistu nykykoneilla toimiva versio Good Old Games -sivustolla ja vuoden 2009 marraskuussa Interplay julkaisi pelin uudelleen DVD-versiona.


title: Planescape: Torment

text:
"Tormentia" pelataan isometrisestä perspektiivistä. Peli perustuu Advanced Dungeons & Dragons -roolipelin Planescape-kampanjamaailmaan. Peli alkaa hahmonluonnilla, jossa määritetään ”Nimettömän” (The Nameless One) ominaisuudet, esimerkiksi voimakkuus ja älykkyys. Alussa hahmon moraalikäsitys on neutraali, eli se ei ole hyvä eikä paha. Se kuitenkin muuttuu pelaajan tekemien valintojen perusteella. Pelaajalla voi olla seurueessaan itsensä lisäksi korkeintaan viisi muuta hahmoa. Pelin tavoite on löytää The Nameless Onen kadonneet muistot ja saada selville, miksi hänestä on tullut kuolematon. The Nameless One aloittaa taistelijahahmoluokassa (fighter), mutta voi pian vaihtaa luokkaa varkaaksi tai velhoksi. Haarniskojen sijasta hän käyttää maagisia tatuointeja suojanaan. Peliä ohjataan toimintovalikon tai pikanäppäimien avulla.
Pelissä juoni ja keskustelut ovat taistelemista keskeisemmässä osassa. Käyttöliittymän keskustelulaatikossa kerrotaan puhuttujen sanojen lisäksi pelaajahahmon havaintoja ympäristön tapahtumista ja ajatuksia. Mahdollisiin vuorosanavalintoihin vaikuttavat hahmon ominaisuudet, tiedot ja hallussa olevat esineet. Yksi pelin toistuvista teemoista on se, että jos johonkin asiaan uskoo tarpeeksi voimakkaasti, se muuttuu todeksi.


title: Planescape: Torment

text: Sivuhahmojen antamien erilaisten tehtävien ratkaiseminen on välttämätöntä juonen etenemisen kannalta. Automaattisesti päivittyvä päiväkirja merkitsee ylös suoritetut ja keskeneräiset tehtävät. Pelin hirviöitä on kuvailtu enemmän groteskeiksi kuin pelottaviksi, ja pelaaja saattaa kohdata demoneita, käveleviä haarniskoita ja maagisia koneita tavallisten ihmisten lisäksi.


title: Planescape: Torment

text: "Planescape: Torment" sijoittuu Planescape-kampanjamaailmaan, ja sen alkupuolisko tapahtuu maailmojen () keskellä Sigil-kaupungissa, joka sijaitsee korkean tornin huipulla torusrenkaan sisässä. Siellä on ”ovia minne tahansa ja kaikkialle”. Sigiliä hallitsee Lady of Pain -puolijumala. Eri maailmoja yhdistävät toisiinsa teleportit, jotka aktivoidaan taikaesineillä tai ratkomalla tehtäviä.


title: Planescape: Torment

text: Päähahmo The Nameless One on mies, joka ei pysty kuolemaan, vaan herää henkiin välillä muistinsa menettäneenä. Joka kerta hänen kuollessaan, joku toinen kuolee hänen puolestaan ja muuttuu kostoa janoavaksi aaveeksi.


title: Planescape: Torment

text: Morte on kyyninen leijuva pääkallo, joka potee huonoa omatuntoa Nameless Onen edellisten inkarnaatioiden kuolemista. Annah-of-the-Shadows on naisvaras, joka on polveutunut demoneista. Dak’kon on soturivelho, joka vannoi valalla seuraavansa Nameless Onea tämän kuolemaan asti tietämättä hänen kuolemattomuudestaan. Ignus on pyromaaninen velho, joka oli Nameless Onen aikaisemman inkarnaation oppipoika. Fall-From-Grace on succubus, joka on kiinnostunut väittelyistä ja muista älyllisistä nautinnoista seksuaalisten sijasta. Nordom on konetta muistuttava modron-olento. Vhailor on eloon herännyt haarniska, jonka intohimo on rikollisten saattaminen oikeuteen.


title: Planescape: Torment

text: Peli alkaa pelaajahahmon, eli Nameless Onen, herätessä ruumishuoneelta muistinsa menettäneenä. Herättyään hän tapaa ensimmäiseksi Morten, joka liittyy hänen seuraansa. Hän on kadottanut kaikki muistonsa ja pian huomaa heräävänsä kuoltuaan joka kerta samasta paikasta. Juoni etenee seuraamalla erilaisia vihjeitä, joita ”Nimettömän” edelliset inkarnaatiot ovat jättäneet jälkeensä, esimerkiksi hänen selästään löytyvät tatuoinnit neuvovat etsimään hänen vanhan päiväkirjansa ja Pharod-nimisen henkilön. Vihjeistä hänen mieleensä tulee muistoja edellisistä elämistä. Hän saattaa muistaa osanneensa sukupuuttoon kuollutta kieltä ja murhanneensa ainoan toisen henkilön, joka osasi kyseistä kieltä.


title: Planescape: Torment

text: Nameless One kuulee Ravel-noidalta, että hän oli edellisessä elämässään pyytänyt tätä tekemään itsensä kuolemattomaksi. Rituaalin vuoksi hän kuitenkin menettää muistinsa joka kerta kuollessaan. Ravelin mukaan enkeli Trias tietää enemmän hänen kuolevaisuudestaan. Noita yrittää väkisin pitää hänet luonaan, mutta hän pääsee pakenemaan. Tämän jälkeen hän päätyy Curst-kaupunkiin tapaamaan Triasia. Myöhemmin hän kuulee, että Trias tietää, miten löytää hänen kuolevaisuutensa. Nimetön voittaa hänet ja saa tietää, että portaali Fortress of Regrets -ulottuvuuteen sijaitsee ruumishuoneella samassa huoneessa, josta peli alkoi.


title: Planescape: Torment

text: Fortress of Regrets on pelin loppukohtaus, jossa Nameless One tapaa kolme aiempaa inkarnaatiotaan, ”hyvän”, ”käytännöllisen” ja ”paranoidin”. Hän oppii alkuperäiseltä tehneensä kammottavia tekoja, jotka hän halusi hyvittää välttyäkseen sieluaan kohtaavalta rangaistukselta. Saadaksen aikaa parannuksen tekoon hän pyysi Ravelia tekemään hänet kuolemattomaksi. Tämän jälkeen hän tapaa kuolevaisuutensa, josta on tullut voimakas ja persoonallinen olento ”The Transcendent One”, joka oli tehnyt kaikkensa estääkseensä totuuden paljastumisen Nameless Onelle. Riippuen pelaajan valinnasta Nameless One joko surmaa kuolevaisuutensa tai taivuttaa sen liittymään takaisin itseensä. Kumpikin vaihtoehto lopettaa hänen kuolemattomuutensa. Loppuvideolla Nameless One herää läheltä demonien välisen sodan taistelua, ottaa sotanuijan käteensä ja lähtee kohti kahakkaa.


title: Planescape: Torment

text: Suunnittelun alkuvaiheessa vuonna 1997 tuotettiin visiodokumentti, jolla projektin aloittaminen perusteltiin Interplaylle. Siinä pelin nimi oli "Last Rites". Pelin tekijät halusivat kääntää vanhat roolipelikliseet päälaelleen, minkä vuoksi pelissä ei ole perinteisiä fantasiarotuja kuten haltioita, kääpiöitä tai hobitteja ja epäkuolleet saattavat olla sympaattisempia ja inhimillisempiä kuin elävät ihmiset. Pelaajahahmo pystyy helposti herättämään tovereitaan kuolleista. He kuvailivatkin peliä ”avant-garde-fantasiaksi” erotuksena korkeasta fantasiasta. Vastapainoksi suurimmalle osalle fantasiapelejä suunnittelijat halusivat peliin moraalista joustavuutta: ongelmilla voi olla ”kaksi väärää ja kaksi oikeaa” ratkaisua. Vuonna 2008 pääsuunnittelija Chris Avellone sanoi, että varsinkin taistelusysteemiä tulisi muuttaa, jos peli olisi ollut silloin kehityksessä


title: Planescape: Torment

text: Avellone oli samanaikaikaisesti "Fallout 2:n" suunnittelutiimissä, mikä auttoi hänen mukaansa pelin dialogin kirjoittamisessa. Hänen mukaansa inspiraation lähteitä olivat sarjakuvat ja pelit kuten Archie Comics, Elementals, Shadowrun ja Roger Zelaznyn fantasiaromaanit. Tuotannon alussa Interplay valitsi musiikin säveltäjäksi dark ambient -muusikko Lustmordin, mutta tuottajan vaihduttua musiikille valittiin uusi suunta. Mark Morgan sävelsi lopulta pelissä käytetyn musiikin. Äänirooleissa ovat Michael T. Weiss, Sheena Easton, Rob Paulsen, Mitch Pileggi, Dan Castellaneta, Jennifer Hale ja Tony Jay.


title: Planescape: Torment

text: Tuottaja Guido Henkel kertoi turhautuneensa vaatimuksiin, joita Interplay asetti listautumisantinsa jälkeen. Joitakin hahmoja ja juoni-ideoita piti poistaa ja tuotantotiimi sivuutettiin markkinoinnissa ja tietyissä suunnitteluun liittyvissä kysymyksissä. Tuotantotiimi teki loppuvaiheessa noin satatuntisia työviikkoja, jotta peli saataisiin julkaistua ennen joulua. Silloin päätettiin jättää pelistä pois kaikki pääjuonen kannalta epäolennainen, jonka viimeistely olisi vienyt liikaa aikaa.


title: Planescape: Torment

text: Fanit ovat tehneet epävirallisia käännökset espanjan, italian ja unkarin kielille. Interplay lopetti virallisen tuen 1.1-päivityksen jälkeen, minkä jälkeen jäljelle jääneet bugit korjattiin fanien tekemillä epävirallisilla päivityksillä. Peli julkaistiin uudelleen DVD-versiona vuonna 2009 ja GOG.com-verkkokaupassa vuonna 2010.


title: Planescape: Torment

text: Pelisivusto GameSpotin arvostelija piti peliä ”vuoden parhaana perinteisenä tietokoneroolipelinä”. GameSpot valitsi sen myös yhdeksi kaikkien aikojen parhaista peleistä vuonna 2005 ja piti mahdollisuutta pelata pahaa hahmoa toteutukseltaan parhaana siihen asti ilmestyneessä tietokoneroolipelissä. "Pelit"-lehden arvostelun mukaan tarina oli mukaansa tempaava ja mielenkiintoinen, vaikka tiukassa keskittymisessä päähahmoihin sanottiin olevan ”lievää yliskriptauksen makua”. Ääninäyttely oli arvostelijan mukaan keskitasoa parempaa, mutta tekoälyä ja käyttöliittymää hän kuvaili keskeneräisiksi. Hahmojen näkökenttää pidettiin liian pienenä, mikä arvostelijan mukaan vaikeutti loitsujen käyttöä ja teki heitettävät ja ampuma-aseet käytännössä turhiksi. Tekoälyä kritisoitiin odotukset alittavaksi, koska hahmot eivät hyökkää oma-aloitteisesti vihollisen kimppuun.


title: Planescape: Torment

text: GameSpyn kriitikon mukaan dialogin määrä saattaa silloin tällöin tuntua ylivoimaiselta. Animaatioita ja erikoisefektejä hän piti usein liioiteltuina. Game Revolution -sivuston arvostelija piti pelin musiikkia suurenmoisena ja taustaääniä ”fantastisina”, ongelmia kuvailtiin vähäpätöisiksi. Eurogamerin mukaan polunetsintätekoälyssä on parantamisen varaa, vaikka se onkin parantunut verrattuna Baldur’s Gateen saattavat hahmot jäädä edelleen jumiin satunnaisesti. Bugien vuoksi julkaisuversio saattaa olla täysin pelikelvoton, mikä voi ilmetä selvänä hidastumisena tai pelin kaatumisena kokonaan.


title: Planescape: Torment

text: Myyntimääräksi arvioitiin 73 000–400 000 kappaletta, mitä voi pitää heikkona menestyksenä.


title: Planescape: Torment

text: "Computer Gaming World" ja Gamespot valitsivat "Tormentin" vuoden 1999 roolipeliksi (”RPG of the year”), ja Vault Network valitsi sen vuoden peliksi. Avellone valittiin Eurogamerin äänestyksessä vuoden 2000 parhaaksi pelisuunnittelijaksi ja The Nameless One sai parhaan miespääosan palkinnon. "PC Gamerin" sadan parhaimman pelin listalla se ylsi sijalle 19 vuonna 2011.


title: Planescape: Torment

text: "Torment" sijoittui toiseksi Gamasutra-sivuston pelialan ammattilaisilta esittämässään kysymyksessä ”mikä roolipeli koko genren historian aikana on tehnyt suurimman ’kvanttihypyn’ ja miksi?”, Verkkolehti Bit-tech valitsi pelin listalleen ”30 PC-peliä, joita sinun on pelattava ennen kuin kuolet”. The A.V. Club lisäsi Tormentin listalleen ”11 videopelaamisen oudointa hetkeä”, koska kuoleminen on olennaista juonen kannalta. Ugo.com valitsi vuonna 2010 "Tormentin" viidenneksi listalla peleistä joiden pitäisi saada jatko-osa.


title: Planescape: Torment

text: "Torment" on saanut jatko-osan , joka keskittyy Brian Fargon mukaan samoihin asioihin, joista "Tormentissa" pidettiin: kliseiden kumoaminen, fantastinen ja epätavanomainen maailma ja persoonallinen tarina. Wizards of the Coast ei kuitenkaan antanut lisenssiä Planescape-universumin käyttöön, minkä vuoksi "Tides of Numenera"ssa käytetään Monte Cookin luomaa Numenera-maailmaa.


title: Planescape: Torment

text: Beamdog julkaisi huhtikuussa 2017 modernisoidun version "Planescape: Torment Enhanced Edition", jonka kehittämiseen saatiin apua alkuperäiseltä pääsuunnittelija Chris Avellonelta. Peli tuli myyntiin GOG.comissa ja Steamissa sekä mobiiliversiot App Storessa ja Google Playssa.


title: Italica

text: Italica (nykyisen Santiponcen pohjoispuolella) oli antiikin aikainen kaupunki Etelä-Espanjassa. Publius Cornelius Scipio Africanus perusti kaupungin vuonna 206 eaa. ja asutti sinne Ilipan taistelussa haavoittuneita sotilaita. Rooman keisarit Trajanus ja Hadrianus syntyivät Italicassa. Hadrianus teki kotikaupungistaan "colonian" ja rakennutti temppeleitä, etenkin Trajanukselle omistetun "Trajaneumin". Italican amfiteatteri oli valtakunnan kolmanneksi suurin. Sinne mahtui 25 000 katsojaa, puolet siitä mitä Colosseumiin mahtui.


title: Italica

text: Kaupunki menetti merkityksensä 200-luvulla kun Guadalquivir-joki muutti juoksuaan.


title: Katri Antell

text: Katri Antell Oy on vuonna 1880 toimintansa aloittanut oululainen leipomo-, kahvila- ja ravintola-alan perheyritys, joka työllisti 2010-luvun puolivälissä yli 600 työntekijää. Toukokuussa 2018 yritys ilmoitti lopettavansa leipomotoiminnan ja keskittyvänsä kahvila- ja ravintola-alaan. Samalla irtisanotaan noin sata työntekijää. Leipomotoiminta päättyy elokuun lopussa 2018.


title: Katri Antell

text: Konserniin kuuluvat neljä yhtiötä ovat olleet Antell-Kahvilat Oy, leipomotuotteiden valmistukseen keskittynyt Antell-Leipomot Oy, liki 110 henkilöstöravintolaa omistava Antell-Ravintolat Oy sekä Katri Antell Oy, jonka vastuualueena ovat konsernin talous-, henkilöstö- ja palkkahallinto sekä tietotekniikka- ja kiinteistöpalvelut.


title: Katri Antell

text: Konsernin liikevaihto vuonna 2017 oli noin 52,4 miljoonaa euroa, josta lopetettavan leipomotoiminnan osuus oli noin 7,5 miljoonaa euroa.


title: Katri Antell

text: Antell-Ravintolat Oy:llä on valtakunnallisesti yli sata henkilöstöravintolaa Helsingistä Sodankylään. Antell on henkilöstöravintola-alan kolmanneksi suurin toimija yksityisellä sektorilla. Vuosina 2011 ja 2012 Antell-Ravintolat Oy oli Taloustutkimuksen toteuttaman Työelämän päättäjät -tutkimuksen mukaan Suomen paras henkilöstöravintola-alan yritys. Antell-Ravintolat Oy on edelleen toimialansa kärjessä TEP -yrityskuvatutkimuksen mukaan. Talouselämän päättäjät suosittelevat mielellään Antell-Ravintoloita, josta kertoo henkilöstöravintola-alan paras nettosuositteluindeksi . Antell-ravintoloita on Helsingissä, Espoossa, Vantaalla, Lahdessa, Oulussa, Tampereella, Turussa, Jyväskylässä, Kuopiossa, Kouvolassa, Rovaniemellä, Sodankylässä, Kemissä, Raahessa, Sievissä, Kempeleessä ja Porissa.


title: Katri Antell

text: Antell-konserniin kuuluva Antell-Leipomot Oy Oulussa on Suomen toiseksi vanhin leipomo. Vuonna 2011 sen liikevaihto oli yli 7 miljoonaa euroa mikä teki siitä Suomen 17. suurimman leipomon. Leipomon ruokaleipätuotteita ovat muun muassa lounassämpylä, "RuisRuis"-ruisleipä, ruislimppu sekä Tuhti-sämpylät. Antellin konditoria on tunnettu erityisesti runebergintortusta, joulutortusta ja omenahyveestä.


title: Katri Antell

text: Antellin kahvilatoiminta Oulussa sai alkunsa vuonna 1899. Antellilla on kuusi kahvilaa, jotka sijaitsevat Oulun Rotuaarilla, Poratiellä Höyhtyällä, Satamatiellä Toppilassa, Voimatiellä Kempeleessä, Rovaniemen Sampokeskuksessa sekä Oulun Kalevankulmassa. Osa toimipisteistä palvelee myös leipomomyymälöinä.


title: Katri Antell

text: Katri Antell Oy on ollut aina perheyritys. Yritystoiminta alkoi vuonna 1880, kun Katri eli Catharina Henrika Antell (o.s. Pyhtilä) sai elinkeinoluvan Oulun kaupungilta ja alkoi myydä leipää omasta kopastaan Oulun torilla. Samana vuonna Katri Antellilta tilattiin leivonnaiset kuuluisan kansakoulunopettajan häihin, ja Katrista tuli oululaisten juhlien ja tilaisuuksien vakiotoimittaja. Katri Antell avasi ensimmäisen leipomomyymälänsä vuonna 1883 ja kahvilan vuonna 1899. Kahvila toimii yhä Oulun keskustassa osoitteessa Kirkkokatu 17.


title: Katri Antell

text: Katri Antell kuoli 74-vuotiaana 1924. Katrin työtä jatkoivat hänen tyttärensä perheineen. Nuorimman tyttären Hiljan poika Aarne Viljakkala johti yhtiötä 1960-luvun lopulle asti. Vuonna 1968 Lanton perhe tuli mukaan Antellin toimintaan. Antellin johtokunnan puheenjohtajaksi tuli kauppaneuvos Viljo Lantto 1976. Samana vuonna Katri Antell Oy teki konkurssin ja siirtyi kokonaisuudessaan Lanton perheen omistukseen. Hänen poikansa, kauppaneuvos Ilkka Lantto toimi Antellin toimitusjohtajana vuoteen 2002, jolloin Antell-Leipomoiden toimitusjohtajaksi nimitettiin Annukka Lantto ja Antell-Cateringin (nyk. Antell-Ravintolat Oy) toimitusjohtajaksi Tomi Lantto.


title: Katri Antell

text: Antellin ravintolatoimintaa varten perustettiin 1980 Antell-Ravintolat Oy (aiemmin Antell-Catering Oy). Yhtiön ensimmäinen kohde oli Kemiran Oulun tehtaiden ruokala, joka avattiin samana vuonna. Helsingin ensimmäinen Antell-ravintola avattiin 1995. Antellin sadas henkilöstöravintola avattiin lokakuussa 2008.


title: Canal Digital

text: Canal Digital on Pohjoismaissa toimiva, norjalaisen Telenorin omistama maksutelevisio-operaattori. Telenor on Norjan suurin teleyhtiö. Suomessa Canal Digital lähettää kanaviaan satelliittiverkossa (DVB-S) ja vanhoille asiakkailleen antenniverkossa (DVB-T). Vuonna 2002 Canal Digital tarjosi neljä maksukanavaa: Canal Digital Perhe HD, Canal Digital Stars 4 Extra, Canal Digital Entertainment, Canal Digital Urheilu F1 HD. Canal+Digital satelliitti ja kaapelitalouksessa kanavapaikalla 28, vain LumoTV-korteillaan televisioyhtiönä Canal Digital Viihde. Maksukanavat poistui Canal Digitalin tv-paketista 31. joulukuuta 2013.


title: Canal Digital

text: Noin kolme miljoonaa pohjoismaista kotitaloutta vastaanottaa TV-signaaleja suoraan tai epäsuoraan Canal Digitalilta. HD-kanavapakettien tilaajia Canal Digitalilla on Pohjoismaissa yli 400 000.


title: Canal Digital

text: Canal Digitalin kanavatarjonta kattaa yli 80 tv-kanavaa, joista 20 on HD-kanavia. Yhtiön pääkonttori sijaitsee Norjassa ja sillä on tytäryhtiöt Suomessa, Ruotsissa, Norjassa ja Tanskassa.


title: Canal Digital

text: Digi-TV-lähetykset näkyvät Canal Digitalin kautta koko Suomessa. Yleisradio, MTV Oy ja Nelonen sekä Canal Digital sopivat, että digitelevision katvealueella asuvat voivat tilata Canal Digitalin kautta itselleen lautasantennin, digiboksin ja katselukortin, jonka avulla voi vastaanottaa ilmaiseksi digikanavia satelliitista.


title: Jera Hänninen

text: Jera Hänninen (s. 1974 Seinäjoki) on suomalainen kirjailija, joka kasvoi lapsuus- ja nuoruusvuotensa Imatralla. Noista ajoista Hännisen sanotaan ammentaneen ainekset esikoisteokseensa "Harakkapoikaan", joka julkaistiin vuonna 2006. Kirja käsittelee perheen konkurssia, koulukiusaamista ja seksuaalisen identiteetin etsintää.


title: Jera Hänninen

text: Hänninen on opiskellut teologiaa.


title: The Observer

text: The Observer on brittiläinen, sunnuntaisin ilmestyvä sanomalehti. Useimmissa kysymyksissä lehden linja on liberaali.


title: The Observer

text: Lehden ensimmäinen 4. joulukuuta 1791 ilmestynyt numero oli maailman ensimmäinen sunnuntaisanomalehti. Sen toimitti W. S. Bourne.


title: The Observer

text: William Innell Clement hankki "The Observerin" vuonna 1814 muiden omistamiensa sanomalehtien jatkoksi. Myöhemmin Clement uhmasi vuonna 1820 annettua oikeuden päätöstä, jonka mukaan Cato Streetin salaliittoa käsitelleen oikeudenkäynnin yksityiskohtia ei saanut julkistaa. Salaliiton tavoitteena oli murhata kaikki kabinetin jäsenet. Päätoimittaja Lewis Doxat teki tapauksesta ison jutun ja käytti puupiirroksia sen tukemiseen.


title: The Observer

text: Vuonna 1857 Doxat jäi eläkkeelle ja Joseph Snowe astui päätoimittajan virkaan. Snowen aikana lehden levikki laski nopeasti. Tämä johtui osittain siitä, että julkaisu asettui pohjoisvaltioiden puolelle Yhdysvaltain sisällissodan aikana 1861–1865.


title: The Observer

text: Liikemies Julius Beer osti lehden 1870 ja nimitti Edward Diceyn päätoimittajaksi. Henry Duff Traill korvasi hänet 1889. Beerin kuoltua 1891 lehden omistus siirtyi hänen pojalleen Frederickille, jonka vaimo Rachel toimi päätoimittajana 1891–1904.


title: The Observer

text: Vuonna 1911 William Waldorf Astor (1848–1919) osti "The Observerin" Harmsworthin perheeltä. Se pysyi Toryn lehtenä vuoteen 1942 saakka, jolloin J. L. Garvinin 34-vuotinen päätoimittajakausi päättyi. Garvin oli kirjoittanut eräässä pääkirjoituksessaan vuonna 1919, että ensimmäistä maailmansotaa seurannut Versailles’n rauhansopimus ”ei jättänyt saksalaisille muuta todellista toivoa kuin koston”. Myöhemmin lehti julistautui sitoutumattomaksi, mikä oli siihen aikaan epätavallista.


title: The Observer

text: Omistajuus siirtyi toiselle varakreivi Astorille, Waldorf Astorille, joka vuorostaan antoi sen 1948 pojilleen, joista David Astor (1912–2001) toimi päätoimittajana 27 vuotta. David Astor muutti lehden säätiön omistamaksi sanomalehdeksi, joka työllisti muun muassa George Orwellin. Astorin päätoimittajakaudella "The Observeristä" tuli ensimmäinen valtakunnallinen sanomalehti, joka vastusti hallituksen hyökkäystä Suezille 1956. Lehti menetti tämän takia monia lukijoita. Astorit myivät heikentyneen lehden vuonna 1977 yhdysvaltalaiselle öljy-yhtiölle Atlantic Richfieldille (nykyään ARCO), joka kauppasi sen vuorostaan Lonrho plc:lle 1981. Kesäkuusta 1993 lähtien lehti on kuulunut Guardian Media Groupiin.


title: The Observer

text: "The Observerin" toimittaja Farzad Bazoft teloitettiin Irakissa hirttämällä 1990 vakoilusta syytettynä. Bazoftin pidättäneen ja häntä kuulustelleen entisen Irakin tiedustelupalvelun everstin Kadem Askarin mukaan syytös vakoilusta oli aiheeton.


title: The Observer

text: 27. helmikuuta 2005 alettiin julkaista "The Observer" -blogia. Se teki lehdestä ensimmäisen omaa sisäistä päätöksentekotoimintaansa tarkoituksellisesti dokumentoivan sanomalehden.


title: The Observer

text: Päivittäin ilmestyvää sisarjulkaisuaan "The Guardiania" seuraten "The Observer" muuttui sivukooltaan berliner-formaattiin sunnuntaina 8. tammikuuta 2006 ja tabloidi-formaattiin tammikuussa 2018.


title: The Observer

text: British Press Awards -tilaisuudessa 2007 "The Observer" valittiin vuoden sanomalehdeksi.


title: The Observer

text: Jokaisen "The Observerin" numeron mukana tulee lisämaksutta kuukausittainen lehti, joka kohdistetaan vuoroviikoin urheiluun, musiikkiin, naisille ja ruokaan. Lehtien nimet ovat Observer Sport Monthly, Observer Music Monthly, Observer Woman ja Observer Food Monthly. Näiden vaihtuvien lehtien lisäksi joka sunnuntai ilmestyy Observer Magazine.


title: The Observer

text: "The Observerin" sisältöä liitetään "The Guardian Weeklyyn" kansainvälistä lukijakuntaa varten, ja niiden sekä Guardianin artikkeleita yhdistetään Guardian Monthlyyn. "The Observer" kytkeytyy myös henkilökohtaisiin raha-asioihin ja sijoittamiseen keskittyneeseen Money Observeriin, jota ryhdyttiin alun perin julkaisemaan "The Observerin" liitteenä. Money Observeristä tuli itsenäinen julkaisu 1979.


title: Pascal Feindouno

text: Pascal Feindouno (s. 27. helmikuuta 1981 Conakry) on guinealainen jalkapalloilija. Hän edustaa Ranskan korkeimmalla sarjatasolla pelaavaa AS Saint-Étienne -seuraa. Feindouno on keskikenttäpelaaja, joka osaa pelata myös hyökkääjänä. Hän aloitti uransa FC Girondins de Bordeaux:ssä. Hän pelasi kaudella 2009–2010 Al-Rayyanissa.